qundao/data-zh-poetry huggingface dataset:
张声父
作者：许棐
朝代：宋

城中破屋妻儿住，自向招提借小房。壁上碑文皆古篆，案头书册半仙方。月嫌碎竹遮窗暗，风款飞花入座香。点检未如僧相处，只多髭鬓几茎霜。
张声父
作者：许棐
朝代：宋

城中破屋妻儿住，自向招提借小房。
壁上碑文皆古篆，案头书册半僊方。
月嫌碎竹遮窗暗，风款飞花入座香。
点检未如僧相处，只多髭鬓几茎霜。
得闲亭
作者：许棐
朝代：宋
体裁：七言绝句

柳风虽小丝丝袅，花雨无多点点香。惟有吟毫闲未得，染红濡绿一春忙。
忆郑元甫
作者：许棐
朝代：宋

别后黄花两度残，天涯彼此寄书难。
几行雁字斜阳裏，聊当平安一纸看。
忆郑元甫
作者：许棐
朝代：宋

别后黄花两度残，天涯彼此寄书难。几行雁字斜阳里，聊当平安一纸看。
戍妇词一首
作者：许棐
朝代：宋
体裁：七言绝句

半落釭花午夜闲，戍衣裁就寄君难。雁来不带平安字，却带边风入帐寒。
戏题花片
作者：许棐
朝代：宋

一片落花题一字，凑成一首怨春诗。纵横贴在窗纱上，巧似回文织锦时。
戏题花片
作者：许棐
朝代：宋

一片落花题一字，凑成一首怨春诗。
纵横贴在窗纱上，巧似迴文织锦时。
招高菊涧
作者：许棐
朝代：宋
体裁：七言律诗

归买秦溪屋一间，才如都下僦楼宽。门前养草如花赏，壁上黏碑当画看。自改旧诗多未稳，独斟新酒不成欢。髯仙只在渊明宅，泥泞相邀寸步难。
挽吴春伯
作者：许棐
朝代：宋
体裁：七言律诗

入门诸子哭褰衣，痛说严君属纩时。病重刀圭难作效，家贫衾含不如仪。从春屡有登临约，近日方无唱和诗。执绋南屏山下路，悲风吹乱绿杨丝。
挽周倅
作者：许棐
朝代：宋
体裁：五言律诗

真是分风月，归来无俸钱。人皆嗤拙宦，天又啬长年。旧宅寒潮外，新茔古树边。一诗哀不尽，檐雨对潸然。
挽沈晏如
作者：许棐
朝代：宋

不信诗人一例穷，如公半世又成空。湖边便欠寻梅友，篱下应无采菊翁。雪片堆平闲药灶，雨声敲碎旧渔篷。墓铭吟稿儿封寄，血泪斑斑浣纸红。
挽沈晏如
作者：许棐
朝代：宋

不信诗人一例穷，如公半世又成空。
湖边便欠寻梅友，篱下应无采菊翁。
雪片堆平闲药竈，雨声敲碎旧渔篷。
墓铭吟稿儿封寄，血泪斑斑浣纸红。
挽郭子度
作者：许棐
朝代：宋

连年染患貌栀黄，卢扁犹无起死方。稚女自敲尸畔磬，邻僧来炷佛前香。生涯谩有千书卷，受用惟存一奠觞。听说茶毗心更苦，拭乾清泪又成行。
挽郭子度
作者：许棐
朝代：宋

连年染患貌栀黄，卢扁犹无起死方。
稚女自敲尸畔磬，邻僧来炷佛前香。
生涯谩有千书卷，受用惟存一奠觞。
听说茶毗心更苦，拭干清泪又成行。
数椽
作者：许棐
朝代：宋
体裁：七言律诗

数椽茅屋傍林塘，幽似山僧独住房。夜静只凭猿守宅，昼闲时有鹤升堂。旋收落叶供茶爨，细捣枯花作印香。书册满床诗满橐，别无生计亦何妨。
旧渔竿
作者：许棐
朝代：宋
体裁：七言绝句

掣断江湖几线风，蓑衣闲挂饵瓢空。何因献入君王手，持向磻溪钓太公。
明妃
作者：许棐
朝代：宋
体裁：七言绝句

汉宫眉斧息边尘，功压貔貅百万人。好把香闺旧脂粉，艳妆颜色上麒麟。
春思
作者：许棐
朝代：宋
体裁：七言绝句

嫁得萧郎不恋家，几年流落在天涯。满怀多少伤春事，嫌杀门前叫卖花。
春思
作者：许棐
朝代：宋
体裁：七言绝句

朝来一阵无情雨，敲得庭花半欲残。燕子不知人冷落，飞来帘底避春寒。
春晚
作者：许棐
朝代：宋

推过诗编把酒斟，挽春佳句让莺吟。门前却喜无人扫，积得残花一寸深。
春晚
作者：许棐
朝代：宋

推过诗编把酒斟，挽春佳句让鶑吟。
门前却喜无人扫，积得残花一寸深。
春雨
作者：许棐
朝代：宋
体裁：七言绝句

老来慵把种花锄，片紫纤红一任无。不忍今春孤负雨，自收檐水浸菖蒲。
春雪
作者：许棐
朝代：宋
体裁：七言绝句

东风吹雨作花飞，寒勒芳程几日迟。惟有庭前老梅树，谢渠添补落残枝。
晚泊临平
作者：许棐
朝代：宋
体裁：七言绝句

晚卸风帆泊市桥，税亭民屋总萧条。秦封不到河边柳，送往迎来枉折腰。
更漏子·泪淹红
作者：许棐
朝代：宋
体裁：词

泪淹红，腮褪粉。等得玉销花损。羞阮凤，怯筝鸾。指寒无好弹。一庭雪。半窗月。又是独眠时节。孤枕怨，小屏愁。天涯梦里游。
月涧惠砚滴梅脑
作者：许棐
朝代：宋

手不题诗已数年，砚砖相伴学枯禅。为君蘸湿玄晖笔，写出江山雪后天。踏雪寻梅兴未偿，衣襟赖有隔年香。铜？更炷冰花脑，不到孤山也不妨。
月涧惠砚滴梅脑·其一
作者：许棐
朝代：宋
体裁：七言绝句

手不题诗已数年，砚砖相伴学枯禅。为君蘸湿玄晖笔，写出江山雪后天。
月涧惠砚滴梅脑·其二
作者：许棐
朝代：宋

踏雪寻梅兴未偿，衣襟赖有隔年香。铜？更炷冰花脑，不到孤山也不妨。
月涧惠砚滴梅脑·其二
作者：许棐
朝代：宋
体裁：七言绝句

踏雪寻梅兴未偿，衣襟赖有隔年香。铜�更炷冰花脑，不到孤山也不妨。
月涧惠砚滴梅脑·其二
作者：许棐
朝代：宋

踏雪寻梅兴未偿，衣襟頼有隔年香。
铜𠤷更炷冰花脑，不到孤山也不妨。
木山父书院
作者：许棐
朝代：宋
体裁：七言律诗

占得文房一丈强，地幽虽夏亦清凉。瓶花误倒水侵案，书叶乱掀风满床。薜长密藤遮半壁，桐分疏影出低墙。客来莫道无祗待，只啜茶瓯却味长。
木芙蓉
作者：许棐
朝代：宋
体裁：五言绝句

芙蓉艳金谷，秋色锦机中。霜树不知丑，叶与花争红。
李方庵款梅
作者：许棐
朝代：宋
体裁：古风

梅花惆怅三年别，香锁空庭几风月。今年花发主人归，依旧主人贫彻骨。小枝分立砚屏边，无酒酬春烛焰寒。数叶残书翻未了，唤起山童敲凤团。
李明府雪中小阅
作者：许棐
朝代：宋
体裁：七言律诗

令君蒙雪教千兵，一点妖氛不敢生。和气旋回弓力软，寒光微映剑花明。民居似倚银城壮，海道如铺玉簟平。入蔡归来方夜半，画堂歌管未收声。
枯树
作者：许棐
朝代：宋
体裁：七言绝句

几年柴立荒塍下，春雨秋风总不知。一点阳和到桃李，红红白白便盈枝。
枯荷
作者：许棐
朝代：宋

万柄绿荷衰飒尽，雨中无可盖眠鸥。当时乍叠青钱满，肯信池塘有暮秋。
枯荷
作者：许棐
朝代：宋

万柄绿荷衰飒尽，雨中无可盖眠鸥。
当时乍迭青钱满，肯信池塘有暮秋。
染丝上春机
作者：许棐
朝代：宋

染丝上春机，春浓丝色浅。妾心随梭飞，郎心如轴转。染丝上春机，锦成贵无价。不忍裁成衣，怕剪鸳鸯破。
染丝上春机·其一
作者：许棐
朝代：宋
体裁：五言绝句

染丝上春机，春浓丝色浅。妾心随梭飞，郎心如轴转。
染丝上春机·其二
作者：许棐
朝代：宋
体裁：五言绝句

染丝上春机，锦成贵无价。不忍裁成衣，怕剪鸳鸯破。
柳
作者：许棐
朝代：宋
体裁：七言绝句

青青得意春三月，撩弄东风舞腰活。莫道长条舞得多，长条先被行人折。
母忌
作者：许棐
朝代：宋
体裁：七言绝句

一别音容岁几更，纸灰飞尽泪犹倾。最怜春雨相将足，绵上有田谁共耕。
池鱼
作者：许棐
朝代：宋

深浅生涯足，浮沉世念轻。
莫贪鈎上饵，去作鼎中羹。
池鱼
作者：许棐
朝代：宋

深浅生涯足，浮沉世念轻。莫贪钩上饵，去作鼎中羹。
汤婆子
作者：许棐
朝代：宋

一冬专宠道人房，不藉华清赐浴汤。
皤腹却无璋瓦分，矮身难称绮罗妆。
春生蝴蝶半床梦，暖迫梅花一帐香。
醉倚肉屏君莫羡，北邙多少黑头郎。
沈子寿郊居
作者：许棐
朝代：宋

屋外犹余地百弓，经锄知费几年工。
栽蔬少似于陵仲，种菊多于靖节翁。
偃屈溪山诗卷裏，破除风月酒杯中。
近来又喜禅机透，一顾丛林万衲空。
沈子寿郊居
作者：许棐
朝代：宋

屋外犹馀地百弓，经锄知费几年工。栽蔬少似于陵仲，种菊多于靖节翁。偃屈溪山诗卷里，破除风月酒杯中。近来又喜禅机透，一顾丛林万衲空。
泛剡
作者：许棐
朝代：宋
体裁：七言绝句

水阔无风似有风，芦花摇落橹声中。鸥无一点惊猜意，认作当时载雪翁。
泥孩儿
作者：许棐
朝代：宋
体裁：古风

牧渎一块泥，装塑恣华侈。所恨肌体微，金珠载不起。双罩红纱厨，娇立瓶花底。少妇初尝酸，一玩一心喜。潜乞大士灵，生子愿如尔。岂知贫家儿，呱呱瘦于鬼。弃卧桥巷间，谁或顾生死。人贱不如泥，三叹而已矣。
泥孩儿
作者：许棐
朝代：宋

牧渎一块泥，装塑恣华侈。所恨肌体微，金珠载不起。双罩红纱厨，娇立瓶花底。少妇初尝酸，一玩一欢喜。潜乞大士灵，生子愿如尔。岂知贫家儿，生子瘦如鬼。弃卧桥巷间，谁复顾生死？人贱不如泥，三叹而已矣！
浣溪沙
作者：许棐
朝代：宋

欲把香缯暖缬裁。玉箱金锁又慵开。一杯茶罢上春台。方向柳边揉碧缕，又纵花畔并红腮。不知凝待阿谁来。
浣溪沙·欲把香缯暖缬裁
作者：许棐
朝代：宋
体裁：词

欲把香缯暖缬裁。玉箱金锁又慵开。一杯茶罢上春台。方向柳边揉碧缕，又从花畔并红腮。不知凝待阿谁来。
添声杨柳枝
作者：许棐
朝代：宋
体裁：词

冷迫春宵一半床。懒熏香。不如屏里画鸳鸯。永成双。重叠衾罗犹未暖。红烛短。明朝春雨足池塘。落花忙。
清平乐·凤双鸾偶
作者：许棐
朝代：宋
体裁：词

凤双鸾偶。天上人间有。檐玉无声花影瘦。夜浅春浓时候。别来几度寒宵。六桥风月迢迢。灯下有谁相伴，一方红湿鲛绡。
清平乐·凤双鸾偶
作者：许棐
朝代：宋

风双鸾偶。天上人间有。檐玉无声花影瘦。夜浅春浓时候。别来几度寒宵。六桥风月迢迢。灯下有谁相伴，一红湿鲛绡。
湖上曲
作者：许棐
朝代：宋

新晴旋蜡游春屐，半湿香泥恰好行。琢得小词腔未稳，往来花下怯歌莺。
湖上曲
作者：许棐
朝代：宋

新晴旋蜡游春屐，半湿香泥恰好行。
琢得小词腔未稳，往来花下怯歌鶑。
湖边
作者：许棐
朝代：宋
体裁：七言绝句

湖边开到木芙蓉，攘尽荷花十里红。红蓼莫惭颜色浅，荣枯同是一秋风。
满宫春·懒抟香
作者：许棐
朝代：宋
体裁：词

懒抟香，慵弄粉。犹带浅酲微困。金鞍何处掠新欢，偷倩燕寻莺问。柳供愁，花献恨。衮絮猎红成阵。碧楼能有几番春，又是一番春尽。
烛
作者：许棐
朝代：宋
体裁：七言绝句

长身夜占银台立，焰焰光摇顶上珠。贪向华堂照歌舞，不知灰得寸心无。
燕
作者：许棐
朝代：宋
体裁：七言绝句

处处亭台宴好春，唱花歌柳调争新。梁间不用多言语，回耳听君有几人。
猗绿惠烛
作者：许棐
朝代：宋
体裁：七言绝句

剪剪春生万卷堂，一花知胜几萤光。痴儿不识半行字，只解高烧照海棠。
琏市废宅
作者：许棐
朝代：宋
体裁：七言律诗

双槐枝叶似飘蓬，奕世荣华一旦空。燕绕故基寻画栋，鸟栖荒树忆金笼。书分几处青灯下，剑入谁家宝匣中。遥睇钱塘三尺墓，离离枯草泣低风。
琴调相思引
作者：许棐
朝代：宋
体裁：词

组绣盈箱锦满机。倩人缝作护花衣。恐花飞去，无复上芳枝。已恨远山迷望眼，不须更画远山眉。正无聊赖，雨外一鸠啼。
瑛上人
作者：许棐
朝代：宋
体裁：七言律诗

十二三时便出家，何曾顷刻离烟霞。晨持数卷日方上，夜梵千声月未斜。洗钵不经鸥浴水，插瓶嫌采蝶残花。儒冠误我骎骎老，何日蒲团共结跏。
田间
作者：许棐
朝代：宋
体裁：五言律诗

田间久不到，草木半萧疏。鸥占沉舟浴，蛩分破壁居。仆温携到酒，邻送卖残蔬。未说催租事，黏窗且读书。
画堂春
作者：许棐
朝代：宋
体裁：词

一绡香暖看灯衣。领珠襟翠争辉。金球斜亸雪梅枝。著带都宜。桃艳妆成醉脸，柳娇移上歌眉。一轮蟾玉堕花西。携手同归。
画堂春·一绡香暖看灯衣
作者：许棐
朝代：宋

一绡香暖看灯衣。
领珠襟翠争辉。
金球斜亸雪梅枝。
着带都宜。
桃艳妆成醉脸，柳娇移上歌眉。
一轮蟾玉堕花西。
携手同归。
画堂春·一绡香暖看灯衣
作者：许棐
朝代：宋

一绡香暖看灯衣。领珠襟翠争辉。金球斜？雪梅枝。著带都宜。桃艳妆成醉脸，柳娇移上歌眉。一轮蟾玉堕花西。携手同归。
画眉曲
作者：许棐
朝代：宋
体裁：七言绝句

日印花枝欲满窗，旋磨鸾镜试新妆。恩情只似春宵短，眉黛空如柳叶长。
相思引·组绣盈箱锦满机
作者：许棐
朝代：宋
体裁：词

组绣盈箱锦满机。倩谁缝作护花衣。恐花飞去，无复上芳枝。已恨远山迷望眼，不须更画远山眉。正无聊赖，雨外一鸠啼。
相见欢·绣围春水锦笼山
作者：许棐
朝代：宋
体裁：词

绣围春水锦笼山。冶游天。可惜连朝中酒、怯秋千。妆楼暖。朱帘卷。燕斜穿。冲落两三花片、镜台边。
真珠园
作者：许棐
朝代：宋

芭蕉叶上题诗字，雨后来看半不全。
余湿未胜浓墨补，且携巵酒到花前。
真珠园
作者：许棐
朝代：宋

芭蕉叶上题诗字，雨后来看半不全。馀湿未胜浓墨补，且携卮酒到花前。
石菖蒲
作者：许棐
朝代：宋

一碧生涯水石滨，缕风丝雨瘦精神。
前身恐是巢由辈，怕着人间半点尘。
石菖蒲
作者：许棐
朝代：宋
体裁：诗

一碧生涯水石滨，缕风丝雨瘦精神。前身恐是巢由辈，怕著人间半点尘。
破琴
作者：许棐
朝代：宋
体裁：古风

幸逃煮鹤烟，枯羸卧乌几。向来千万音，今在何人耳。旧谱传不真，零落几张纸。瓦缶空雷鸣，牙夔唤不起。
破砚
作者：许棐
朝代：宋

碌碌砻硙间，得此一隽石。磨我三十年，貌黧双鬓白。渠亦苦我磨，眼穿流泪墨。老蟾在傍笑，两穷自相厄。
破砚
作者：许棐
朝代：宋

碌碌礲硙间，得此一隽石。
磨我三十年，貌黧双鬓白。
渠亦苦我磨，眼穿流泪墨。
老蟾在傍笑，两穷自相厄。
破镜词
作者：许棐
朝代：宋
体裁：七言绝句

宝镜一从分破后，不堪磨拭照妆钿。倩谁携上青云去，补得今宵缺月圆。
秋斋即事
作者：许棐
朝代：宋
体裁：七言绝句

桂香吹过中秋了，菊傍重阳未肯开。几日铜瓶无可浸，赚他饥蝶入窗来。
秋江渔父
作者：许棐
朝代：宋

小舟轻似一鸥飞，恋月随风惯不归。
困卧芦花深雪裏，夜寒添盖旧蓑衣。
秋江渔父
作者：许棐
朝代：宋

小舟轻似一鸥飞，恋月随风惯不归。困卧芦花深雪里，夜寒添盖旧蓑衣。
秋风辞
作者：许棐
朝代：宋

飒飒秋风来，一叶两叶坠。燕子动归心，薄情知也未。飒飒秋风来，衣衾愁未整。莫作闺中寒，且作天涯冷。
秋风辞·其一
作者：许棐
朝代：宋
体裁：五言绝句

飒飒秋风来，一叶两叶坠。燕子动归心，薄情知也未。
秋风辞·其二
作者：许棐
朝代：宋
体裁：五言绝句

飒飒秋风来，衣衾愁未整。莫作闺中寒，且作天涯冷。
笼禽怨
作者：许棐
朝代：宋
体裁：七言绝句

千金新购入雕笼，恨在娇声断续中。昨夜羁雌何处宿，落花残月故巢空。
筑城曲
作者：许棐
朝代：宋
体裁：古风

日将西，杵声急，一声声自死肠出。城高不特土累成，半是铺填怨夫骨。儒坑战地骨更多，十二金人随鬼泣。
红梅
作者：许棐
朝代：宋

不堪冷照黄昏月，强倚春风作杏妆。虽得容颜暂时好，欠他肌骨旧来香。
红梅
作者：许棐
朝代：宋

不堪冷照黄昏月，强倚春风作杏粧。
虽得容颜暂时好，欠他肌骨旧来香。
织锦词
作者：许棐
朝代：宋

綵丝愁绪杂春机，咿？声中日又西。织到花枝连理处，玉骢门外一娇嘶。
织锦词
作者：许棐
朝代：宋
体裁：七言绝句

綵丝愁绪杂春机，咿�声中日又西。织到花枝连理处，玉骢门外一娇嘶。
织锦词
作者：许棐
朝代：宋

綵丝愁绪杂春机，咿𠵣声中日又西。
织到花枝连理处，玉骢门外一娇嘶。
胡蝶飞
作者：许棐
朝代：宋

胡蝶飞，胡蝶飞，红边迷了紫边迷，粉老香乾何处归。不学蜜蜂做家计，勤苦之中有甘味。
胡蝶飞
作者：许棐
朝代：宋

胡蝶飞，胡蝶飞，红边迷了紫边迷，粉老香干何处归。
不学蜜蜂做家计，勤苦之中有甘味。
花
作者：许棐
朝代：宋
体裁：七言绝句

墙头新露一枝红，压尽隋人万綵工。香艳便栖云鬓老，也胜飘泊晚西风。
花愿
作者：许棐
朝代：宋
体裁：七言绝句

未到无生无灭地，聊为春风露红紫。不愿随风趁蝶飞，愿就枝头抱香死。
茉莉
作者：许棐
朝代：宋

荔枝乡裏玲珑雪，来助长安一夏凉。
情味于人最浓处，梦回犹觉鬓边香。
茉莉
作者：许棐
朝代：宋

荔枝乡里玲珑雪，来助长安一夏凉。情味于人最浓处，梦回犹觉鬓边香。
草
作者：许棐
朝代：宋

生长冷阶閒砌畔，一春知见几花飞。虽沾雨露无多子，却到秋来绿转肥。不是东风有爱憎，为怜微细颇加情。胚红孕紫宁交晚，且放青青寸草生。
草·其一
作者：许棐
朝代：宋

生长冷阶閒砌畔，一春知见几花飞。虽沾雨露无多子，却到秋来绿转肥。
草·其一
作者：许棐
朝代：宋

生长冷阶閒砌畔，一春知见几花飞。
虽霑雨露无多子，却到秋来绿转肥。
草·其二
作者：许棐
朝代：宋
体裁：七言绝句

不是东风有爱憎，为怜微细颇加情。胚红孕紫宁交晚，且放青青寸草生。
草屦
作者：许棐
朝代：宋
体裁：七言绝句

江湖蓑笠旧交情，石滑泥深步转轻。恰是革华踪迹险，宦程高处越难行。
荷叶杯·鹊踏画檐双噪
作者：许棐
朝代：宋
体裁：词

鹊踏画檐双噪。书到。和笑拆封看。归程能隔几重山。远约数宵间。准备绣轮雕辔。游戏。说与百花知。莫教枝上一红飞。留伴玉东西。
落梅
作者：许棐
朝代：宋
体裁：七言绝句

红杏枝枝娇似染，绿杨处处密成围。苦无颜色相追逐，自趁东风作雪飞。
落花
作者：许棐
朝代：宋
体裁：七言绝句

落花传语五更风，能旁亭台几日红。把似匆匆又飞去，不销裁染费春工。
虞美人·杏花窗底人中酒
作者：许棐
朝代：宋

杏花窗底人中酒。花与人相守。帘衣不肯护春寒。一声娇嚏两眉攒。拥衾眠。明朝又有秋千约。恐未堪梳掠。倩谁传语画楼风。略吹丝雨湿春红。绊游踪。
虞美人·杏花窗底人中酒
作者：许棐
朝代：宋
体裁：词

杏花窗底人中酒。花与人相守。帘衣不肯护春寒。一声娇嚏两眉攒。拥衾眠。明朝又有秋千约。恐未忺梳掠。倩谁传语画楼风。略吹丝雨湿春红。绊游踪。
蜡梅江梅同瓶
作者：许棐
朝代：宋
体裁：七言律诗

苗裔元从庾岭分，两般标致一般春。淡妆西子呈娇态，黄面瞿昙现小身。不羡腰金横玉贵，来寻嚼蜡饮冰人。只愁花谢香狼籍，桃李如何接后陈。
西真图
作者：许棐
朝代：宋

翠水池边宴早秋，云谣声裏月西流。
醉归不信乘鸾稳，却擘莲花作采舟。
西真图
作者：许棐
朝代：宋

翠水池边宴早秋，云谣声里月西流。醉归不信乘鸾稳，却擘莲花作采舟。
观松岩画卷
作者：许棐
朝代：宋
体裁：七言绝句

老屐相随四十年，惯看苍翠听潺湲。今朝细玩松岩画，犹有吟行未到山。
访潘叔明
作者：许棐
朝代：宋
体裁：七言绝句

一室宽于养鹤笼，荻帘疏透雪花风。怪来几案无寒色，春在题诗卷子中。
读南岳新稿
作者：许棐
朝代：宋

春来游未遍湖山，已是风光一半残。细把刘郎诗读后，莺花虽好不须看。
读南岳新稿
作者：许棐
朝代：宋

春来游未遍湖山，已是风光一半残。
细把刘郎诗读后，鶑花虽好不须看。
谒金门·微雨后
作者：许棐
朝代：宋
体裁：词

微雨后。染得杏腮红透。春色好时人却瘦。镜寒妆不就。柳外一莺啼昼。约略情怀中酒。困起半弯眉袖。髻松簪玉溜。
谒金门·微雨後
作者：许棐
朝代：宋

微雨後。染得杏腮红透。春色好时人却瘦。镜寒妆不就。柳外一莺啼昼。约略情怀中酒。困起半弯眉袖。髻松簪玉溜。
谕柳
作者：许棐
朝代：宋

不须娇逞舞腰支，不须巧画宫妆眉。只把千丝万丝结，结住行人无别离。
谕柳
作者：许棐
朝代：宋

不须娇逞舞腰支，不须巧画宫粧眉。
只把千丝万丝结，结住行人无别离。
谢施云溪寄诗
作者：许棐
朝代：宋

折得桂花三数枝，云溪又寄几篇诗。
诗香入在花香裏，韵似龙涎火暖时。
谢施云溪寄诗
作者：许棐
朝代：宋

折得桂花三数枝，云溪又寄几篇诗。诗香入在花香里，韵似龙涎火暖时。
谢毓斋李尚书惠诗序
作者：许棐
朝代：宋

绿野堂边种药成，已斑髭鬓复青青。谢庭子弟皆英物，汉殿公卿半学生。争捧溪藤求妙画，竞磨崖石乞新铭。如何海角孤吟者，文集中间也挂名。
谢毓斋李尚书惠诗序
作者：许棐
朝代：宋

绿野堂边种药成，已斑髭鬓復青青。
谢庭子弟皆英物，汉殿公卿半学生。
争捧溪藤求妙画，竞磨崖石乞新铭。
如何海角孤吟者，文集中间也挂名。
赠临上人
作者：许棐
朝代：宋

绕湖山叠翠，师住最高层。野偈书林叶，茶铛煮涧冰。松筠为道友，日月是禅灯。傥许分峰隐，甘为有发僧。
赠临上人
作者：许棐
朝代：宋

遶湖山迭翠，师住最高层。
野偈书林叶，茶铛煮涧冰。
松筠为道友，日月是禅灯。
傥许分峰隠，甘为有髮僧。
赠僧
作者：许棐
朝代：宋
体裁：五言律诗

僧趁雪前到，梅花犹恨迟。略谭残岁梦，便和早春诗。僵雁依船宿，寒猿捧砚随。吟单未须捲，重见是何时。
赠元耘轩
作者：许棐
朝代：宋

白发萧萧客帝都，故园闲却种瓜锄。平时不信为儒误，今日方知涉世疏。烟浦未寻归去艇，雪窗犹读借来书。诗名压尽江湖客，要在唐人向上居。
赠元耘轩
作者：许棐
朝代：宋

白髮萧萧客帝都，故园闲却种瓜鉏。
平时不信为儒误，今日方知涉世疏。
烟浦未寻归去艇，雪窗犹读借来书。
诗名压尽江湖客，要在唐人向上居。
赠刘相士
作者：许棐
朝代：宋

满镜秋霜鬓影寒，此生堪笑复堪怜。烦君只相看书眼，更对青灯得几年。
赠刘相士
作者：许棐
朝代：宋

满镜秋霜鬓影寒，此生堪笑復堪怜。
烦君只相看书眼，更对青灯得几年。
赠北磵
作者：许棐
朝代：宋
体裁：七言律诗

天下名山行脚遍，依然形影瘦伶俜。支吾寒暑袈裟耐，变眩烟霞笔砚灵。对客敬如堂上佛，读书通似藏中经。石头路滑终难到，不是诗禅莫扣扃。
赠叶靖逸
作者：许棐
朝代：宋

借得城居一丈宽，五车书向腹中安。
声华馥似当风桂，气味清于着露兰。
朝士时将余俸赠，铺家传得近诗刊。
回看旧隠西湖上，谁伴沙鸥度岁寒。
赠叶靖逸
作者：许棐
朝代：宋

借得城居一丈宽，五车书向腹中安。声华馥似当风桂，气味清于著露兰。朝士时将馀俸赠，铺家传得近诗刊。回看旧隐西湖上，谁伴沙鸥度岁寒。
赠墨僧
作者：许棐
朝代：宋

老砚磨穿事不成，万书堆裏鬓星星。
愿随君去柯山下，收拾残烟写佛经。
赠墨僧
作者：许棐
朝代：宋

老砚磨穿事不成，万书堆里鬓星星。愿随君去柯山下，收拾残烟写佛经。
赠寿医师
作者：许棐
朝代：宋
体裁：七言律诗

轩窗开处总湖光，诵罢难经纳晚凉。雨溅荷香沾古衲，月移松影罩禅床。燃灯就取烧丹火，煮药先留瀹茗汤。二竖三彭都见佛，人间无病亦无方。
赠术士张痴
作者：许棐
朝代：宋
体裁：五言律诗

伶俐不如痴，从来我亦知。才吟诗好日，便是命穷时。鼠笑瓶无粟，蜗嫌壁有碑。五行修得否，髭鬓已丝丝。
赠画鱼沈秀才
作者：许棐
朝代：宋
体裁：七言律诗

写字摛文不疗饥，生涯换得颇新奇。锦心暗织临渊网，蓬鬓潜缫钓雨丝。落笔易于投饵处，得钱多似出罾时。渔翁枉占烟波阔，不及君家小砚池。
赠相士
作者：许棐
朝代：宋
体裁：七言绝句

涧水溪冰似镜清，自看寒貌已分明。烦君别相江湖友，来岁谁魁淡墨名。
赠芸窗
作者：许棐
朝代：宋
体裁：七言绝句

能书能画又能诗，除却芸窗别数谁。只是霜毫冰茧纸，才经拈起便新奇。
赠钱相士
作者：许棐
朝代：宋
体裁：七言绝句

我貌君容一种寒，鹭漂鸥泊廿来年。我诗吟就无人买，君相公卿煞得钱。
赠陈宗之
作者：许棐
朝代：宋
体裁：七言绝句

六月长安热似焚，廛中清趣总输君。买书人散桐阴晚，卧看风行水上文。
赠龚彦质
作者：许棐
朝代：宋
体裁：七言律诗

慈湖分与半窗灯，照得襟怀彻底明。蒲座夜闲猫占卧，笋舆春暖鹤随行。炉香欲尽经犹诵，砚墨才浓句已成。岁晚弟兄俱白首，一楼风雨话深更。
赵叔鲁
作者：许棐
朝代：宋

天上除书骆驿飞，谪仙何事得来迟。旅怀宽似居家日，学力高于未第时。山带晴霏横画轴，水流清响入琴丝。世间多少王孙贵，无我寒泉一句诗。
赵叔鲁
作者：许棐
朝代：宋

天上除书骆驿飞，谪僊何事得来迟。
旅怀宽似居家日，学力高于未第时。
山带晴霏横画轴，水流清响入琴丝。
世间多少王孙贵，无我寒泉一句诗。
赵宰琼花图
作者：许棐
朝代：宋
体裁：七言绝句

祠下灵根无别种，凡花谁敢斗荣枯。被君分种鹅溪上，从此人间有两株。
赵山台寄诗集
作者：许棐
朝代：宋
体裁：七言绝句

海雁叫将秋色去，山台钞寄好诗来。菊花过了梅花未，自有花从笔底开。
赵野云
作者：许棐
朝代：宋
体裁：七言绝句

载雨驾雷翻覆顷，漏星藏月卷舒间。若将云与诗人比，政恐云无日日闲。
迓张宰
作者：许棐
朝代：宋
体裁：七言绝句

倦骨畏寒如畏虎，可曾一步出柴扉。因迎令尹西郊外，折得梅花满把归。
送写神李肖岩入道
作者：许棐
朝代：宋
体裁：七言绝句

一掣尘缘去学仙，鹤程风露渐高寒。白玉楼中逢鼻祖，为传吟貌寄予看。
送友人为僧
作者：许棐
朝代：宋

知心朋友云霄裏，三尺官绫取不难。
禅衲乍披身愈瘦，儒冠新脱顶微寒。
数编诗稿聊收起，一藏经文旋取看。
惟我尘缘推不去，萧萧华髮倦渔竿。
送友人为僧
作者：许棐
朝代：宋

知心朋友云霄里，三尺官绫取不难。禅衲乍披身愈瘦，儒冠新脱顶微寒。数编诗稿聊收起，一藏经文旋取看。惟我尘缘推不去，萧萧华发倦渔竿。
送赵丞
作者：许棐
朝代：宋
体裁：七言绝句

竹梢风露松梢月，未抵吟丞气味清。笑问两年何所得，锦囊诗重俸囊轻。
送赵兰坡
作者：许棐
朝代：宋
体裁：七言律诗

弟判嘉兴蔼政声，兰坡兄又出专城。如将天上一蟾影，分作人间两郡明。江冷雪随帆幅去，路晴梅夹轿窗行。开藩便拜归班诏，也与玉山添重名。
送赵子梁
作者：许棐
朝代：宋

梅福舟行速，离觞不暇斟。虽然交日浅，颇觉别情深。宿处雁相伴，到时莺对吟。水心新冢下，替我一沾襟。
送赵子梁
作者：许棐
朝代：宋

梅福舟行速，离觞不暇斟。
虽然交日浅，颇觉别情深。
宿处雁相伴，到时鶑对吟。
水心新冢下，替我一沾襟。
送赵竹潭
作者：许棐
朝代：宋
体裁：七言绝句

已彊诗仙一夜留，任教侵早放船休。恨身不似梅花片，飞入寒篷伴远游。
选官图
作者：许棐
朝代：宋
体裁：七言绝句

排衔累职甚分明，除罢皆由彩色行。纵有黄金无好采，也难平白到公卿。
郑介道见访
作者：许棐
朝代：宋
体裁：七言律诗

步头杨柳种多年，今日方维胜客船。扫石共看山色坐，枕书同听雨声眠。溪羹旋煮莼丝滑，野饭新炊芡玉圆。不管归心忙似箭，强留吟过菊花天。
郭南湖见访却适有出一绝为谢
作者：许棐
朝代：宋
体裁：七言绝句

一篷风雨偶归迟，见说君来扣我扉。童子困眠梅树下，不曾放得鹤双飞。
郭评事
作者：许棐
朝代：宋
体裁：七言律诗

廷评满腹贮阳春，笔下从来活几人。厅小似分幽寺住，俸轻如在旧山贫。堆书教子犹疑少，倒屣迎宾不厌频。欲效林宗巾角垫，自嫌双鬓有红尘。
醉归
作者：许棐
朝代：宋
体裁：七言绝句

半醉归来卧不成，月华霜彩烂中庭。茶铛冻结香匜冷，只把梅花嗅得醒。
醉起
作者：许棐
朝代：宋

午醉醺醺到日晡，起呼茶盌炷熏炉。隔窗几点敲花雨，子细听时却又无。
醉起
作者：许棐
朝代：宋
体裁：七言绝句

午醉醺醺到日晡，起呼茶碗炷熏炉。隔窗几点敲花雨，子细听时却又无。
重阳乏酒
作者：许棐
朝代：宋
体裁：七言绝句

黄花冷笑竹篱边，笑我床头乏酒钱。带雨折来无用处，碎挼金屑和茶煎。
钟俊卿见访
作者：许棐
朝代：宋
体裁：七言律诗

荒圃知非延客地，谩分苔石坐移时。杯中浅注三行酒，几上同看数板诗。树未经霜飞叶早，菊因闰月放花迟。自无景物留君住，却恨西山日半规。
钱谦斋新居
作者：许棐
朝代：宋

住破吴松江上屋，杭州城外结新庐。
未寻陆羽烹茶具，先借渊明种菊鉏。
山入楼中成好句，月来窗下伴残书。
御街车马无行处，谁肯抽身觅退居。
钱谦斋新居
作者：许棐
朝代：宋

住破吴松江上屋，杭州城外结新庐。未寻陆羽烹茶具，先借渊明种菊锄。山入楼中成好句，月来窗下伴残书。御街车马无行处，谁肯抽身觅退居。
长门怨
作者：许棐
朝代：宋

妾身如莲根，沉埋淤泥底。虽有白玉姿，无人为拈洗。妾身如乱丝，卷藏箱箧底。愿上鸳鸯机，无人为分理。
长门怨·其一
作者：许棐
朝代：宋
体裁：五言绝句

妾身如莲根，沉埋淤泥底。虽有白玉姿，无人为拈洗。
长门怨·其二
作者：许棐
朝代：宋
体裁：五言绝句

妾身如乱丝，卷藏箱箧底。愿上鸳鸯机，无人为分理。
闺怨五首
作者：许棐
朝代：宋

眉锁从春不暂开，懒移心事向妆台。恩情恰似残花片，去逐东流更不回。别后相思瘦玉肌，不堪重著看花衣。恨君得似梁间燕，社日辞家社日归。月引庭花影上窗，闷和簪朵卧空床。春寒翠被无人共，闲却熏炉一字香。离愁一点浓如黛，强把金篦扫不开。新月几番呈巧样，薄情夫婿未归来。小院东风去住中，春愁元不隔帘栊。自家颜色凋零尽，却对花枝惜堕红。
闺怨五首·其一
作者：许棐
朝代：宋

眉锁从春不暂开，懒移心事向妆台。恩情恰似残花片，去逐东流更不回。
闺怨五首·其一
作者：许棐
朝代：宋

眉锁从春不暂开，懒移心事向妆台。
恩情恰似残花片，去逐东流更不迴。
闺怨五首·其三
作者：许棐
朝代：宋

月引庭花影上窗，闷和簪朵卧空床。春寒翠被无人共，闲却熏炉一字香。
闺怨五首·其三
作者：许棐
朝代：宋

月引庭花影上窗，闷和簪朶卧空床。
春寒翠被无人共，闲却熏炉一字香。
闺怨五首·其二
作者：许棐
朝代：宋

别后相思瘦玉肌，不堪重着看花衣。
恨君得似梁间燕，社日辞家社日归。
闺怨五首·其二
作者：许棐
朝代：宋

别后相思瘦玉肌，不堪重著看花衣。恨君得似梁间燕，社日辞家社日归。
闺怨五首·其五
作者：许棐
朝代：宋
体裁：七言绝句

小院东风去住中，春愁元不隔帘栊。自家颜色凋零尽，却对花枝惜堕红。
闺怨五首·其四
作者：许棐
朝代：宋

离愁一点浓如黛，强把金篦扫不开。
新月几番呈巧样，薄情夫壻未归来。
闺怨五首·其四
作者：许棐
朝代：宋

离愁一点浓如黛，强把金篦扫不开。新月几番呈巧样，薄情夫婿未归来。
陈宗之迭寄书籍小诗为谢
作者：许棐
朝代：宋
体裁：七言律诗

江海归来二十春，闭门为学转辛勤。自怜两鬓空成白，犹喜双眸未肯昏。君有新刊须寄我，我逢佳处必思君。城南昨夜闻秋雨，又拜新凉到骨恩。
陈裕斋墨戏
作者：许棐
朝代：宋
体裁：五言律诗

临帖钞书外，尤深破墨工。万峰千嶂趣，片纸尺绡中。云暗孤村月，潮生满树风。自嫌吾已老，摩砚一无功。
雁字
作者：许棐
朝代：宋

点画分明印碧空，回鸾返鹊势差同。月边映得银钩体，雪里摹成玉箸工。断续似经秦火后，悲凉如在楚词中。愁人笔砚俱荒废，倩写相思寄便风。
雁字
作者：许棐
朝代：宋

点画分明印碧空，迴鸾返鹊势差同。
月边映得银鈎体，雪裏摹成玉箸工。
断续似经秦火后，悲凉如在楚词中。
愁人笔砚俱荒废，倩写相思寄便风。
雪晓
作者：许棐
朝代：宋
体裁：七言绝句

腊雪连宵接晓飞，锦衾公子未曾知。起来携杖敲梅树，扶得轻盈压损枝。
题丘竹坡新第
作者：许棐
朝代：宋

长安富贵海，十客九倦还。
君去不着意，君归无愧颜。
旧圃一二亩，新居十数间。
花寻直树种，竹简斜枝删。
诗句满壁写，书编到处安。
冬檐日春暖，夏户风昼寒。
不是时令舛，自缘心地宽。
天下政多事，未须牢闭关。
题丘竹坡新第
作者：许棐
朝代：宋

长安富贵海，十客九倦还。君去不著意，君归无愧颜。旧圃一二亩，新居十数间。花寻直树种，竹简斜枝删。诗句满壁写，书编到处安。冬檐日春煖，夏户风昼寒。不是时令舛，自缘心地宽。天下政多事，未须牢闭关。
题倦庵
作者：许棐
朝代：宋
体裁：五言律诗

自扁庵为倦，斯名恐未然。醉巾频漉破，游屐几磨穿。新种竹都活，旧栽花更妍。门前春水涨，催发孝廉船。
题县楼呈丘竹坡
作者：许棐
朝代：宋

令君聊试栋梁材，结就谯楼亦壮哉。疑是海宫新涌出，不然仙府乍移来。无人敢带私心入，万户皆知正道开。细数代瓜能几日，晓筹昏鼓莫相催。
题县楼呈丘竹坡
作者：许棐
朝代：宋

令君聊试栋梁材，结就谯楼亦壮哉。
疑是海宫新涌出，不然僊府乍移来。
无人敢带私心入，万户皆知正道开。
细数代瓜能几日，晓筹昏鼓莫相催。
题吴叔清郊居
作者：许棐
朝代：宋
体裁：七言律诗

哦松未了赋归欤，旋买田园结草庐。数亩竹阴惟欠鹤，半池山影不妨鱼。举杯多是沽来酒，插架无非读过书。我已倦为都下客，愿君分与把茅居。
题吴秋潭隠居图
作者：许棐
朝代：宋
体裁：七言绝句

到处有茅堪盖屋，谁家迁槿不成篱。秋潭何事经营晚，应是无人会买诗。
题常宣仲草堂
作者：许棐
朝代：宋
体裁：古风

隔市能几步，幽趣踰山林。凿池小如斗，水浅鱼自深。檐任树枝碍，阶从草色侵。不肯一锄斫，恐伤春风心。朝出货仁义，暮归炊古今。客来无可款，石炉添水沉。
题常穆仲蘸碧
作者：许棐
朝代：宋

舫样一亭小，依山复靠池。每来分席坐，须忆下湖时。竹弄当窗影，花添蘸水枝。人间风浪恶，泛宅几天涯。
题常穆仲蘸碧
作者：许棐
朝代：宋

舫样一亭小，依山復靠池。
每来分席坐，须忆下湖时。
竹弄当窗影，花添蘸水枝。
人间风浪恶，泛宅几天涯。
题张俞仲竹屋
作者：许棐
朝代：宋

削成千蠹简，此屋是余材。
长有清风至，浑无俗客来。
猿当吟案立，鹤趁钓船迴。
添足岁寒计，栽松復种梅。
题张俞仲竹屋
作者：许棐
朝代：宋

削成千蠹简，此屋是馀材。长有清风至，浑无俗客来。猿当吟案立，鹤趁钓船回。添足岁寒计，栽松复种梅。
题摩云
作者：许棐
朝代：宋
体裁：七言绝句

老松阴下访摩云，仰望青云隔几尘。不是倚空梯百尺，只缘中有道高人。
题猗绿堂
作者：许棐
朝代：宋
体裁：五言律诗

萧萧万竿玉，深护读书堂。梦趁秋声薄，诗搀夜色凉。敲茶风递响，滴砚露涵香。不杂有花树，花红不久长。
题舒王游半山图
作者：许棐
朝代：宋

馿载新诗仆抱书，松声禽语当传呼。
不知邂逅耕田者，问着青苗免役无。
题舒王游半山图
作者：许棐
朝代：宋

驴载新诗仆抱书，松声禽语当传呼。不知邂逅耕田者，问著青苗免役无。
题赵子固春山上寺图
作者：许棐
朝代：宋

望得招提见，程犹半日间。马嘶曾到处，仆指未行山。风递松声远，云连草色闲。何如添个我，坐石听潺湲。
题赵子固春山上寺图
作者：许棐
朝代：宋

望得招提见，程犹半日间。
马嘶曾到处，仆指未行山。
风递松声远，云连草色闲。
何如添箇我，坐石听潺湲。
题赵恕可山台
作者：许棐
朝代：宋
体裁：七言律诗

绕宅无非罨画山，吟台更对好峰峦。锦囊低挂花梢上，玉子轻敲竹荫间。小砚买来猿解捧，异书编就鹤同看。主人出赴功名会，涧水自清云自闲。
题野处
作者：许棐
朝代：宋
体裁：七言律诗

数亩家园枕碧波，树桑疏处补花窠。檐低不碍儒冠入，桥矮才通钓艇过。云笛旋裁门外竹，雨衣新织槛前莎。有时牛背看书罢，一曲春风宁戚歌。
题钱叔恭立斋铭后
作者：许棐
朝代：宋

拄义撑仁难着脚，十人着脚九斜欹。
此铭不特为君助，今古儒家砥柱碑。
题钱叔恭立斋铭后
作者：许棐
朝代：宋

拄义撑仁难著脚，十人著脚九斜攲。此铭不特为君助，今古儒家砥柱碑。
题钱庆丰醒庵
作者：许棐
朝代：宋
体裁：五言律诗

不向杯中物，吟边仅有君。自无沉醉分，非效独醒人。捲箔进明月，开门放宿云。拣茶敲未遍，又摘露芽春。
题陆宣公堂
作者：许棐
朝代：宋
体裁：七言律诗

一编奏议从头读，句句冰联玉缀成。不是德宗嫌切直，自缘唐室未升平。谄魂尽逐残星灭，义魄长随霁月明。我亦爱君忧国者，岁时来一拜先生。
题雪林画卷
作者：许棐
朝代：宋

乱洒春霙着纸寒，玉成天地片时间。
有人谙尽江湖冷，却爱寻常罨画山。
题雪林画卷
作者：许棐
朝代：宋

乱洒春霙著纸寒，玉成天地片时间。有人谙尽江湖冷，却爱寻常罨画山。
饯梅
作者：许棐
朝代：宋

十日九风雪，差见今春寒。梅花办归计，一点心欲酸。所秉太孤洁，有此末路难。来年复相见，一笑贺平安。
饯梅
作者：许棐
朝代：宋

十日九风雪，差见今春寒。
梅花办归计，一点心欲酸。
所秉太孤洁，有此末路难。
来年復相见，一笑贺平安。
马塍种花翁
作者：许棐
朝代：宋

东塍白发翁，勤朴种花户。盆卖有根花，价重无人顾。西塍年少郎，荒嬉度朝暮。盆卖无根花，价廉争夺去。年少传语翁，同业勿相妒。卖假不卖真，何独是花树。
马塍种花翁
作者：许棐
朝代：宋

东塍白髮翁，勤朴种花户。
盆卖有根花，价重无人顾。
西塍年少郎，荒嬉度朝暮。
盆卖无根花，价廉争夺去。
年少传语翁，同业勿相妬。
卖假不卖真，何独是花树。
鹧鸪天·翠凤金鸾绣欲成
作者：许棐
朝代：宋
体裁：词

翠凤金鸾绣欲成。沈香亭下款新晴。绿随杨柳阴边去，红踏桃花片上行。莺意绪，蝶心情。一时分付小银筝。归来玉醉花柔困，月滤窗纱约半更。
龚彦质恕可二丈
作者：许棐
朝代：宋

两龚当暑客秦溪，旋买黄綀替熟衣。
想见西湖风月裏，藕花凝望载诗归。
龚彦质恕可二丈
作者：许棐
朝代：宋

两龚当暑客秦溪，旋买黄綀替熟衣。想见西湖风月里，藕花凝望载诗归。
洞庭阻风
作者：许棠
朝代：宋
体裁：诗

空江浩荡景萧然，尽日菰蒲泊钓船。青草浪高三月渡，绿杨花扑一溪烟。情多莫举伤春目，愁极兼无买酒钱。犹有渔人数家住，不成村落夕阳边。
句
作者：许毂
朝代：宋

一条碧水练铺地，万叠好山屏倚天。
句
作者：许毂
朝代：宋

一条碧水练铺地，万迭好山屏倚天。
上郑毅夫
作者：许氏
朝代：宋
体裁：七言律诗

明时乐事输诗酒，帝里风光剩占春。况是白衣重得侣，不堪青旆自招人。早知玉漏催三鼓，肯把金貂换百巡。大抵仁人怜气类，不教孤客作囚身。
读晁错传
作者：许氏
朝代：宋
体裁：七言律诗

匣剑未磨晁错血，已闻刺客杀袁丝。到头昧却人心处，便是欺他天道时。痛矣一言偷害正，戮之万段始为宜。邓公坟墓知何处，空对斯文有泪垂。
句·其一
作者：许民表
朝代：宋
体裁：句

白鸟有情惊不去，青山无约望还来。
题君祥北岩
作者：许沆
朝代：宋

北岩古名胜，风木盘诘曲。
万象併徙倚，一见无留瞩。
我归访乡旧，世事嗟反覆。
羡君北亩宫，绕窗艺松竹。
吟哦翠微裏，缥缈如翔鹄。
浩浩阅沧波，俯仰媚幽独。
传家有令子，何止粲兰玉。
高卧恐未能，鸣驺行入谷。
题君祥北岩
作者：许沆
朝代：宋

北岩古名胜，风木盘诘曲。万象并徙倚，一见无留瞩。我归访乡旧，世事嗟反覆。羡君北亩宫，绕窗艺松竹。吟哦翠微里，缥缈如翔鹄。浩浩阅沧波，俯仰媚幽独。传家有令子，何止粲兰玉。高卧恐未能，鸣驺行入谷。
句·其一
作者：许洞
朝代：宋

霜霭清九衢，霞光照双阙。
句·其二
作者：许洞
朝代：宋

梅花开一枝。
嘲林和靖
作者：许洞
朝代：宋

寺裏掇斋饥老鼠，林间咳嗽病猕猴。
豪民遗物鹅伸颈，好客临门鳖缩头。
嘲林和靖
作者：许洞
朝代：宋

寺里掇斋饥老鼠，林间咳嗽病猕猴。豪民遗物鹅伸颈，好客临门鳖缩头。
诗一首
作者：许洞
朝代：宋

金釭焰短风幕斜，栖乌啼月声鸦鸦。玉人宝瑟掩不弄，背窗红泪飘兰花。锦机挑字相思意，欲托南风到辽水。黄龙梦断春意劳，渺邈音容隔千里。
诗一首
作者：许洞
朝代：宋

金釭焰短风幕斜，栖乌啼月声鸦鸦。
玉人宝瑟掩不弄，背窗红泪飘兰花。
锦机挑字相思意，欲託南风到辽水。
黄龙梦断春意劳，渺邈音容隔千里。
赠潘阆
作者：许洞
朝代：宋
体裁：古风

潘逍遥，平生才气如天高。倚天大笑无所惧，天公嗔汝口呶呶。罚教临老头补衲，归中条。我愿中条山，山神镇长在。驱雷叱电，依前赶出这老怪。
和题落笔峒·其一
作者：许源
朝代：宋
体裁：七言律诗

袖拂仙风上翠微，山禽窥我怪儒衣。岩编石室真奇趣，烟盖云幢似远围。彩笔不随仙子去，青峰空伴野云飞。我来续就承天赋，铁笛一声横鹤归。
和题落笔峒·其二
作者：许源
朝代：宋
体裁：五言律诗

落笔古仙峒，天开一段奇。林深云挂搭，石乱路委蛇。彷佛禅僧骨，糊涂墨客诗。何当了公事，相与问仙期。
和题落笔峒·其二
作者：许源
朝代：宋

落笔古仙峒，天开一段奇。林深云挂搭，石乱路委蛇。彷佛禅僧骨，糊涂墨客诗。何当了公事，相与问仙期。袖拂仙风上翠微，山禽窥我怪儒衣。岩编石室真奇趣，烟盖云幢似远围。彩笔不随仙子去，青峰空伴野云飞。我来续就承天赋，铁笛一声横鹤归。
句·其一
作者：许玠
朝代：宋

宇宙双蓬鬓。
句·其三
作者：许玠
朝代：宋

立尽疏帘落絮风。
句·其二
作者：许玠
朝代：宋

兴随流水远。
句·其五
作者：许玠
朝代：宋

苔封曲径无人到。
句·其四
作者：许玠
朝代：宋

不办扁舟访安道。
染丝上春机
作者：许玠
朝代：宋

锦江之水来蜀西，女红染丝上春机。可怜欲织未织时，思君意绪如乱丝。乱丝尚可理，妾愁渺无际。寒窗轧轧千万梭，断魂随梭暗来去。荡子醉花月，妾辜鸾镜妆。寒蛩只解趣机杼，争奈情如刀剑伤。织成回纹诗，寄与白玉郎。原郎勿弃置，上有双鸳鸯。觑著双鸳鸯，忍教孤妾守空房。
染丝上春机
作者：许玠
朝代：宋

锦江之水来蜀西，女红染丝上春机。可怜欲织未织时，思君意绪如乱丝。乱丝尚可理，妾愁渺无际。寒窗轧轧千万梭，断魂随梭暗来去。荡子醉花月，妾辜鸾镜妆。寒蛩只解趣机杼，争奈情如刀剑伤。织成回纹诗，寄与白玉郎。愿郎勿弃置，上有双鸳鸯。？著双鸳鸯，忍教孤妾守空房。
染丝上春机
作者：许玠
朝代：宋
体裁：古风

锦江之水来蜀西，女红染丝上春机。可怜欲织未织时，思君意绪如乱丝。乱丝尚可理，妾愁渺无际。寒窗轧轧千万梭，断魂随梭暗来去。荡子醉花月，妾辜鸾镜妆。寒蛩只解趣机杼，争奈情如刀剑伤。织成回纹诗，寄与白玉郎。愿郎勿弃置，上有双鸳鸯。�著双鸳鸯，忍教孤妾守空房。
染丝上春机
作者：许玠
朝代：宋

锦江之水来蜀西，女红染丝上春机。
可怜欲织未织时，思君意绪如乱丝。
乱丝尚可理，妾愁渺无际。
寒窗轧轧千万梭，断魂随梭暗来去。
荡子醉花月，妾辜鸾镜妆。
寒蛩只解趣机杼，争奈情如刀剑伤。
织成回纹诗，寄与白玉郎。
愿郎勿弃置，上有双鸳鸯。
𩕚着双鸳鸯，忍教孤妾守空房。
汉宫春夜
作者：许玠
朝代：宋

虚轮绚采千门外，窗眼渗光金箔碎。
渴龙滴水续铜壶，檐马呼风摇玉佩。
宫车声远翠幌幽，珠帘闲却珊瑚鈎。
眉山两点亦何有，中锁万斛相思愁。
蜀罗蜜炬光明灭，红泪难溅守宫血。
遥夜春寒听晓钟，角声满地梨花雪。
汉宫春夜
作者：许玠
朝代：宋
体裁：古风

虚轮绚采千门外，窗眼渗光金箔碎。渴龙滴水续铜壶，檐马呼风摇玉佩。宫车声远翠幌幽，珠帘闲却珊瑚钩。眉山两点亦何有，中锁万斛相思愁。蜀罗蜜炬光明灭，红泪难溅守宫血。遥夜春寒听晓钟，角声满地梨花雪。
美人对镜歌
作者：许玠
朝代：宋

天上在雄鸡啼一声，人间万鸡相应鸣。美人红酣尚未醒，锁掣金匙鹦鹉惊。鹦鹉从来巧言语，声聒锦帏残梦起。猛揎罗袖窝绿云，步逼妆台趁梳洗。玉奁脱覆光烁人，洞房环曲惊晓春。不是清空月飞入，如何中有姮娥身。轩辕百练今湮灭，扬州青铜却奇绝。人非照镜镜照人，镜亦分明为人说。媸妍一镜固两般，狐妇怀奸心胆寒。闺中少女庄丽，眉颊不妨终日看。
美人对镜歌
作者：许玠
朝代：宋

天上雄鸡啼一声，人间万鸡相应鸣。
美人红酣尚未醒，锁掣金匙鹦鹉惊。
鹦鹉从来巧言语，声聒锦帏残梦起。
猛揎罗袖窝绿云，步逼妆台趁梳洗。
玉奁脱覆光烁人，洞房环曲惊晓春。
不是清空月飞入，如何中有姮娥身。
轩辕百炼今湮灭，扬州青铜却奇绝。
人非照镜镜照人，镜亦分明为人说。
媸妍一镜固两般，狐妇怀姦心胆寒。
闺中少女色庄丽，眉颊不妨终日看。
美人对镜歌
作者：许玠
朝代：宋

天上雄鸡啼一声，人间万鸡相应鸣。美人红酣尚未醒，锁掣金匙鹦鹉惊。鹦鹉从来巧言语，声聒锦帏残梦起。猛揎罗袖窝绿云，步逼妆台趁梳洗。玉奁脱覆光烁人，洞房环曲惊晓春。不是清空月飞入，如何中有姮娥身。轩辕百鍊今湮灭，扬州青铜却奇绝。人非照镜镜照人，镜亦分明为人说。媸妍一镜固两般，狐妇怀奸心胆寒。闺中少女色庄丽，眉颊不妨终日看。
菩萨蛮·西风又转芦花雪
作者：许玠
朝代：宋
体裁：词

西风又转芦花雪。故人犹隔关山月。金雁一声悲。玉腮双泪垂。绣衾寒不暖。愁远天无岸。夜夜卜灯花。几时郎到家。
云山阁
作者：许琮
朝代：宋

云山依旧接清秋，高阁荒榛怅旧游。
二十四桥何处所，西风吹尽白苹洲。
云山阁
作者：许琮
朝代：宋

云山依旧接清秋，高阁荒榛怅旧游。二十四桥何处所，西风吹尽白蘋洲。
夜宿祥符寺晓钟有感
作者：许琮
朝代：宋
体裁：七言律诗

一枕松风入夜寒，晓窗残月隔帘看。梦回竹榻闻钟后，怅绝浮生出世难。还念将军能舍宅，何妨陶令未之官。此身合向山中住，丘壑由来号易安。
山中怀故人
作者：许琮
朝代：宋
体裁：五言律诗

欢多清景略，会数别离轻。病骨无人问，空山正月明。落花怀旧韵，鸣鸟感新晴。再看思君处，流泉石上平。
忆远曲
作者：许琮
朝代：宋

露下花寒香不起，单罗轻薄如秋水。梧桐声定金铺关，长看对月青天闲。泪眼看春不知处，杨花化作浮萍去。可怜环佩参差光，采莲独自艳南塘。菖薄如剑南塘曲，乱割波文碎空绿。今夜音书欲寄君，莫教疑杀鲤鱼群。
忆远曲
作者：许琮
朝代：宋

露下花寒香不起，单罗轻薄如秋水。
梧桐声定金铺关，长看对月青天闲。
泪眼看春不知处，杨花化作浮萍去。
可怜环佩参差光，采莲独自艷南塘。
菖薄如剑南塘曲，乱割波文碎空绿。
今夜音书欲寄君，莫教疑杀鲤鱼羣。
感旧
作者：许琮
朝代：宋

捲帘新月在帘钩，花气同风过小楼。为忆昨宵灯下事，不将红烛照梳头。闲窗落叶挂虫丝，坐久还疑是旧时。记得栏杆垂手处，梅花明月第三枝。
感旧·其一
作者：许琮
朝代：宋

捲帘新月在帘鈎，花气同风过小楼。
为忆昨宵灯下事，不将红烛照梳头。
感旧·其一
作者：许琮
朝代：宋

捲帘新月在帘钩，花气同风过小楼。为忆昨宵灯下事，不将红烛照梳头。
感旧·其二
作者：许琮
朝代：宋

闲窗落叶挂虫丝，坐久还疑是旧时。记得栏杆垂手处，梅花明月第三枝。
感旧·其二
作者：许琮
朝代：宋

闲窗落叶挂虫丝，坐久还疑是旧时。
记得栏桿垂手处，梅花明月第三枝。
感秋诗
作者：许琮
朝代：宋

风动蘋起，云光在水。荇藻有心，清我眸子。白露在衣，秋心易微。冠兮佩兮，君子当饥。小草在砌，颜色常好。岂无严霜，先彼长栲。寄言青松，斧斤自从。子不在山，真节安庸。风起木非，菀焉者歇。故乡在念，何以视月。众念思归，鸟情望碧。嗷嗷鸣雁，集彼中泽。我独伊何，罗此网罗。父兮母兮，生我实多。
感秋诗·其一
作者：许琮
朝代：宋

风动苹起，云光在水。
荇藻有心，清我眸子。
白露在衣，秋心易微。
冠兮佩兮，君子当饥。
感秋诗·其一
作者：许琮
朝代：宋

风动蘋起，云光在水。荇藻有心，清我眸子。白露在衣，秋心易微。冠兮佩兮，君子当饥。
感秋诗·其三
作者：许琮
朝代：宋
体裁：四言诗

风起木非，菀焉者歇。故乡在念，何以视月。众念思归，鸟情望碧。嗷嗷鸣雁，集彼中泽。我独伊何，罗此网罗。父兮母兮，生我实多。
感秋诗·其二
作者：许琮
朝代：宋
体裁：四言诗

小草在砌，颜色常好。岂无严霜，先彼长栲。寄言青松，斧斤自从。子不在山，真节安庸。
江上对月
作者：许琮
朝代：宋

今夜江边月，光辉分外明。
一轮悬碧汉，百里见山城。
岸岸花添白，层层浪转青。
遥怜闺阁裏，相对重离情。
江上对月
作者：许琮
朝代：宋

今夜江边月，光辉分外明。一轮悬碧汉，百里见山城。岸岸花添白，层层浪转青。遥怜闺阁里，相对重离情。
渌水词
作者：许琮
朝代：宋

绿草回波漾青草，鹧鸪声紧连枝老。苔阴欲上帘影低，鸟语催人天未晓。晓起轻寒奈薄罗，风前缕带不胜波。练裙香动竹叶小，玉燕斜簪雾色多。雾色花光镜里过，年年歌吹复如何。妾身不及桃花叶，犹逐轻风渡隔河。
渌水词
作者：许琮
朝代：宋

绿草迴波漾青草，鹧鸪声紧连枝老。
苔阴欲上帘影低，鸟语催人天未晓。
晓起轻寒奈薄罗，风前缕带不胜波。
练裙香动竹叶小，玉燕斜簪雾色多。
雾色花光镜裏过，年年歌吹復如何。
妾身不及桃花叶，犹逐轻风渡隔河。
连雨有感
作者：许琮
朝代：宋

酒醒雨声至，新欢不可寻。美人惟草色，故国听歌声。日月何处尽，荆榛连夜深。开门谢天末，从此罢登临。草长城南地，愁人看自深。白云偏向泪，青鬓独惊心。久病畏阴湿，家中厌苦吟。今宵酒不尽，应有杜鹃声。
连雨有感·其一
作者：许琮
朝代：宋
体裁：五言律诗

酒醒雨声至，新欢不可寻。美人惟草色，故国听歌声。日月何处尽，荆榛连夜深。开门谢天末，从此罢登临。
连雨有感·其二
作者：许琮
朝代：宋
体裁：五言律诗

草长城南地，愁人看自深。白云偏向泪，青鬓独惊心。久病畏阴湿，家中厌苦吟。今宵酒不尽，应有杜鹃声。
阻风渡头见杨柳
作者：许琮
朝代：宋

古渡疎杨数树青，孤村细草冻还醒。
风光直欲催头白，樽酒何人肯放停。
小院腰肢今寂寂，天涯魂梦几冥冥。
闺中莫道长相忆，客路悲风彻夜听。
阻风渡头见杨柳
作者：许琮
朝代：宋

古渡疏杨数树青，孤村细草冻还醒。风光直欲催头白，樽酒何人肯放停。小院腰肢今寂寂，天涯魂梦几冥冥。闺中莫道长相忆，客路悲风彻夜听。
隋堤用罗昭谏韵
作者：许琮
朝代：宋

万树青青入望遥，行人犹自说隋朝。啼莺不管繁华歇，还带春风上柳条。
隋堤用罗昭谏韵
作者：许琮
朝代：宋

万树青青入望遥，行人犹自说隋朝。
啼鶑不管繁华歇，还带春风上柳条。
如归亭
作者：许申
朝代：宋

幅圆千里浸清流，蘋叶微风为客收。画作一图何处设，煮茶闲看建溪头。日脚青山晚半藏，水遥天远岸无厢。云边一叶来何处，认是宣州出浦航。馆娃宫在西山下，游鹿台居西岭头。倒翠尽倾菱镜里，夕阳平照满川流。寻常高讽散人歌，傲睨天随奈尔何。即问松江旧庐舍，羽真来往洞庭波。
如归亭·其一
作者：许申
朝代：宋

幅圆千里浸清流，苹叶微风为客收。
画作一图何处设，煮茶闲看建溪头。
如归亭·其一
作者：许申
朝代：宋

幅圆千里浸清流，蘋叶微风为客收。画作一图何处设，煮茶闲看建溪头。
如归亭·其三
作者：许申
朝代：宋

馆娃宫在西山下，游鹿台居西岭头。
倒翠尽倾菱镜裏，夕阳平照满川流。
如归亭·其三
作者：许申
朝代：宋

馆娃宫在西山下，游鹿台居西岭头。倒翠尽倾菱镜里，夕阳平照满川流。
如归亭·其二
作者：许申
朝代：宋
体裁：七言绝句

日脚青山晚半藏，水遥天远岸无厢。云边一叶来何处，认是宣州出浦航。
如归亭·其四
作者：许申
朝代：宋
体裁：七言绝句

寻常高讽散人歌，傲睨天随奈尔何。即问松江旧庐舍，羽真来往洞庭波。
张相公祠
作者：许申
朝代：宋

铁胎重整英仪峻，燕厦新成暑气凉。
韶石徧图辉壁落，荔枝分植映房廊。
开元旧事丰碑在，家笥犹传故笏囊。
张相公祠
作者：许申
朝代：宋

铁胎重整英仪峻，燕厦新成暑气凉。韶石遍图辉壁落，荔枝分植映房廊。开元旧事丰碑在，家笥犹传故笏囊。
赠祈雨僧彦圆
作者：许端夫
朝代：宋

净戒当年赛愿身，积薪危坐志通神。应诚甘霔苏群品，今有高人继后尘。
赠祈雨僧彦圆
作者：许端夫
朝代：宋

浄戒当年赛愿身，积薪危坐志通神。
应诚甘霔苏羣品，今有高人继后尘。
题南山刻石诗
作者：许给
朝代：宋
体裁：五言排律

圣主崇儒本，文宣教愈□。严祠加整葺，贤守□遵依。将欲更□□，先来相翠微。小山开乱石，幽谷驻涵晖。泽火爻符合，雷天象庶几。□王仪凛凛，十哲貌颀颀。山溜侵廊滴，溪云拂瓦飞。晞阳鸥鹭岛，灯兔□鱼矶。元氏魂应爽，□□道转肥。静思登彼岱，深想浴乎沂。风□岩根竹，泉滋石□□。□秋留□貌，□会集褒衣。忠恕□□学，□□□□□。文辞政如是，吾欲□□归。
句
作者：许翁
朝代：宋

亭名燕喜经品题，至今增重湟川地。
三友篇赠圭老
作者：许翰
朝代：宋

平生我三友，四海吴李孙。抱能不时施，戎马生中原。孙既北随难，落日黄尘昏。吴亦南投荒，蛮瘴愁朝暾。李今又去我，浮槎杂鼍鼋。飞涛渺何极，海天相吐吞。蘧蘧遗此老，死生信乾坤。颠沛吴江渚，投依楚山樊。脩水抱苍巅，剑气埋云根。翛然竹林下，乃有幽人存。神交迹两忘，高风袅孤幡。慰我念友心，方外得所敦。空寂湛禅悦，中有诗清温。我亦忘世者，早窥治乱源。忠臣泣庙社，志士伤丘园。欲持一寸胶，往澄九河浑。晚知未得力，翻经委空言。迨此从君游，始脱百忧繁。五君与六逸，岁久名方尊。他日竹庵东，更开支许轩。
三友篇赠珪老
作者：许翰
朝代：宋

平生我三友，四海吴李孙。
抱能不时施，戎马生中原。
孙既北随难，落日黄尘昏。
吴亦南投荒，蛮瘴愁朝暾。
李今又去我，浮槎杂鼍鼋。
飞涛渺何极，海天相吐吞。
蘧蘧遗此老，死生信乾坤。
颠沛吴江渚，投依楚山樊。
修水抱苍巅，剑气埋云根。
悠然竹林下，乃有幽有存。
神交迹两忘，高风嫋孤幡。
慰我念友心，方外得所敦。
空寂湛禅悦，中有诗清温。
我亦忘世者，早窥治乱源。
忠臣泣庙社，志士伤丘园。
欲持一寸胶，往澄九河浑。
晚知未得力，繙经委空言。
迨此从君游，始脱百忧繁。
五君与六逸，岁久名方尊。
他日竹庵东，更开支许轩。
三友篇赠珪老
作者：许翰
朝代：宋

平生我三友，四海吴李孙。
抱能不时施，戎马生中原。
孙既北随难，落日黄尘昏。
吴亦南投荒，蛮瘴愁朝暾。
李今又去我，浮槎杂鼍鼋。
飞涛渺何极，海天相吐吞。
蘧蘧遗此老，死生信干坤。
颠沛吴江渚，投依楚山樊。
修水抱苍巅，剑气埋云根。
翛然竹林下，乃有幽人存。
神交迹两忘，高风袅孤旛。
慰我念友心，方外得所敦。
空寂湛禅悦，中有诗清温。
我亦忘世者，早窥治乱源。
忠臣泣庙社，志士伤丘园。
欲持一寸胶，往澄九河浑。
晚知未得力，翻经委空言。
迨此从君游，始脱百忧繁。
五君与六逸，岁久名方尊。
他日竹庵东，更开支许轩。
奉和大观文相公见寄古风
作者：许翰
朝代：宋

旃裘乱衣裳，风雨飘屋庐。
南奔万里空，脱死锋镝余。
翠华狩绝域，黄尘翳修涂。
朝无嵇侍中，溅血沾谁裾。
夷儿金束袍，漉蔌悬珊瑚。
骄气吞九州，投饵术已疏。
公捐绕朝策，观化聊据梧。
凤凰渺鸿乙，紫氛谁与俱。
丘壑岁已晚，钟鼎功未书。
弃置委时运，超摇游物初。
此忧自古有，此乐绝世无。
邂逅拯横流，功成吾不居。
奉和大观文相公见寄古风
作者：许翰
朝代：宋

旃裘乱衣裳，风雨飘屋庐。
南奔万里空，脱死锋镝余。
翠华狩绝域，黄尘翳修涂。
朝无嵇侍中，溅血霑谁裾。
夷儿金束袍，漉蔌悬珊瑚。
骄气吞九州，投饵术已疏。
公捐绕朝策，观化聊据梧。
凤凰渺鸿乙，紫氛谁与俱。
丘壑岁已晚，钟鼎功未书。
弃置委时运，超摇游物初。
此忧自古有，此乐绝世无。
邂逅拯横流，功成吾不居。
奉和大观文相公见寄古风
作者：许翰
朝代：宋

旃裘乱衣裳，风雨飘屋庐。南奔万里空，脱死锋镝馀。翠华狩绝域，黄尘翳修涂。朝无嵇侍中，溅血沾谁裾。夷儿金束袍，漉蔌悬珊瑚。骄气吞九州，投饵术已疏。公捐绕朝策，观化聊据梧。凤凰渺鸿乙，紫氛谁与俱。丘壑岁已晚，钟鼎功未书。弃置委时运，超摇游物初。此忧自古有，此乐绝世无。邂逅拯横流，功成吾不居。
方舍舟九江适会仆射相公道过二林得非所期相
作者：许翰
朝代：宋

公为逐客向何州，我亦求家赋远游。
邂逅二林成晤赏，寂寥千古想风流。
玉锵溪堰凉吹榻，盖偃松萝翠满楼。
明日分携重回首，庐峰空见紫烟浮。
方舍舟九江适会仆射相公道过二林得非所期相顾叹息辄为长句用志胜游且以叙别
作者：许翰
朝代：宋

公为逐客向何州，我亦求家赋远游。邂逅二林成晤赏，寂寥千古想风流。玉锵溪堰凉吹榻，盖偃松萝翠满楼。明日分携重回首，炉峰空见紫烟浮。
方舍舟九江适会仆射相公道过二林得非所期相顾叹息辄为长句用志胜游且以叙别
作者：许翰
朝代：宋

公为逐客向何州，我亦求家赋远游。
邂逅二林成晤赏，寂寥千古想风流。
玉锵溪堰凉吹榻，盖偃松萝翠满楼。
明日分携重迴首，鑪峰空见紫烟浮。
舣舟大藤峡口武陵使至忽奉福唐珍牍附以古风
作者：许翰
朝代：宋

避兵穷岭海，我岂文休孙。
慨彼鸣凤郊，化为逐鹿原。
北吹战尘腥，南接瘴雾昏。
森然一彗孛，敢近六龙暾。
转舟大藤峡，脱死鳄与鼋。
缆袅苍崖树，落日衔未吞。
忽得素书尺，若闚黄裳坤。
招我以隐沦，雉泽遗尘樊。
游心太易初，攈逐万化根。
耿光百世后，乐此不亡存。
宁知虎符下，拥公万旌幡。
英威祖豫州，非心折王敦。
从容谢东山，逆气沮桓温。
自昔国其国，治忽信有源。
岂容社稷镇，端老孤独园。
至人心淑清，一为斯民浑。
胡骑却长啸，晋史徒清言。
武侯挥白羽，亦有军务繁。
要封鲸鲵观，复睹宸极尊。
功成去冥冥，与我俱鸿轩。
舣舟大藤峡口武陵使至忽奉福唐珍牍附以古风招隐揽之欣耸有会初心而分阃之命下已久矣咏叹不已复次旧韵用寄惓惓冀一观省
作者：许翰
朝代：宋

避兵穷岭海，我岂文休孙。慨彼鸣凤郊，化为逐鹿原。北吹战尘腥，南接瘴雾昏。森然一彗孛，敢近六龙暾。转舟大藤峡，脱死鳄与鼋。缆袅苍崖树，落日衔未吞。忽得素书尺，若窥黄裳坤。招我以隐沦，雉泽遗尘樊。游心太易初，捃逐万化根。耿光百世后，乐此不亡存。宁知虎符下，拥公万旌幡。英威祖豫州，非心折王敦。从容谢东山，逆气沮桓温。自昔国其国，治忽信有源。岂容社稷镇，端老孤独园。至人心淑清，一为斯民浑。胡骑却长啸，晋史徒清言。武侯挥白羽，亦有军务繁。要封鲸鲵观，复睹宸极尊。功成去冥冥，与我俱鸿轩。
舣舟大藤峡口武陵使至忽奉福唐珍牍附以古风招隠揽之欣耸有会初心而分阃之命下已久矣咏叹不已復次旧韵用寄惓惓冀一观省
作者：许翰
朝代：宋

避兵穷岭海，我岂文休孙。
慨彼鸣凤郊，化为逐鹿原。
北吹战尘腥，南接瘴雾昏。
森然一彗孛，敢近六龙暾。
转舟大藤峡，脱死鳄与鼋。
缆袅苍崖树，落日衔未吞。
忽得素书尺，若闚黄裳坤。
招我以隠沦，雉泽遗尘樊。
游心太易初，攟逐万化根。
耿光百世后，乐此不亡存。
宁知虎符下，拥公万旌旛。
英威祖豫州，非心折王敦。
从容谢东山，逆气沮桓温。
自昔国其国，治忽信有源。
岂容社稷镇，端老孤独园。
至人心淑清，一为斯民浑。
胡骑却长啸，晋史徒清言。
武侯挥白羽，亦有军务繁。
要封鲸鲵观，復睹宸极尊。
功成去冥冥，与我俱鸿轩。
辛亥三月系舟潇湘得邵武柳州二丞相正月初书抚事感怀寄此长句
作者：许翰
朝代：宋

回雁峰南楚越分，潇湘烟水思离群。林寒欲暗他江浦，月出先明半岭云。客子无归迷世路，故人不见隔兵氛。春风空寄相思字，寇邓经纶早晚闻。
辛亥三月繫舟潇湘得邵武柳州二丞相正月初书抚事感怀寄此长句
作者：许翰
朝代：宋

回雁峰南楚越分，潇湘烟水思离羣。
林寒欲暗他江浦，月出先明半岭云。
客子无归迷世路，故人不见隔兵氛。
春风空寄相思字，寇邓经纶早晚闻。
句
作者：许自诚
朝代：宋

雄当蜀道三千里，巍压荆南十五州。
句
作者：许葆光
朝代：宋

有官千里再分竹，无地平畦堪种瓜。
项羽庙
作者：许表时
朝代：宋

千载兴亡莫浪愁，汉家功业亦荒丘。
空余原上虞姬草，舞尽春风未肯休。
及第后寄宜春亲友
作者：许载
朝代：宋

只把文章谒帝居，便从平地蹑空虚。分明有个上天路，何事儿孙不读书。
及第后寄宜春亲友
作者：许载
朝代：宋

只把文章谒帝居，便从平地蹑空虚。
分明有箇上天路，何事儿孙不读书。
赠英公大师
作者：许道宁
朝代：宋
体裁：七言律诗

业就携筇别五湖，御帘香暖几曾趋。精搜象外吟情逸，玄达禅中惠性殊。江坞秋思霜橘美，云房高寄海峰孤。白莲共结他年约，还放疏慵入社无。
庐州
作者：许遵
朝代：宋

金銮失职下蓬瀛，也向淮边领郡城。
堆案簿书为俗吏，满楼山色负吟情。
庐江地近音尘断，何逊诗来格调清。
未得尊前一开口，可怜心绪独摇旌。
游风水洞
作者：许遵
朝代：宋
体裁：五言律诗

水洞连风洞，精蓝两洞前。山高易藏日，树老不知年。板有华宗什，名留少傅篇。烟波门外境，寂寞变桑田。
民谣
作者：许醇
朝代：宋
体裁：古风

龙阳古昔惟荒野，石险山深甲天下。始闻魏将征蜀时，阁道通行有来者。缘崖傍涧萦居止，风景宁将他郡比。地稀平陆少稻梁，菽麦荞糜而已矣。此土瘠薄不出谷，税廪不踰三百斛。我朝设官屯戍兵，供亿常于左绵督。
万山
作者：许锡
朝代：宋
体裁：七言绝句

平时西北望山峰，我忽西行山忽东。东望不如西望好，只缘身已出山中。
梦中诗
作者：许顗
朝代：宋
体裁：七言绝句

闲花乱草春春有，秋鸿社燕年年归。青天露下麦苗湿，古道月寒人迹稀。
秋雨
作者：许顗
朝代：宋

零雨不出动隔旬，门前秋草长于人。
江湖浩渺欲无岸，锦石最小犹生云。
微阳片月何曾见，只有莓苔昏笔砚。
田家黍穗未暇悲，茅屋且为萤火飞。
紫骝马
作者：许顗
朝代：宋

黄金络头玉为觼，蜀锦障泥乱云叶。
花间顾影骄不行，万里龙驹空汗血。
露床秋粟饱不食，青蒭苜蓿无颜色。
君不见东郊瘦马百战场，天寒日暮乌啄疮。
句
作者：诗客
朝代：宋

翡翠列成千嶂碧，琉璃泻出两溪寒。
会稽颂·其七
作者：诸葛兴
朝代：宋
体裁：古风

山簇簇兮环湖，水淼淼兮萦纡。人何游兮明镜，鸟何飞兮画图。怀贺老兮今昔，想逸致兮林庐。老之襟兮天阔，老之神兮秋月。飞翰兮龙鸾，吐词兮冰雪。际熙运兮开元，司缛典兮春官。凌玉霄兮倚华盖，骖骏驭兮升西昆。俄清梦兮绵绵，恍乘云兮登仙。觐紫皇兮玉宸，聆九奏兮钧天。笺天公兮遂志，鼓予枻兮锦里。吾朋兮鸥鹭，吾宾兮烟水。野服兮蹁跹，斑衣兮娭戏。缅高贤兮非苟于去就，其庶几兮东门之傅鸱夷之子。
会稽颂·其九
作者：诸葛兴
朝代：宋
体裁：古风

悄丛祠兮江之湄，懔予心兮肃祗。表卓行兮尚之祀，垂妙辞兮淳之碑。嗟窈窕兮践天性，一念烈兮万古镜。山眉兮苍苍，江练兮茫茫。江之水兮可谒，娥之灵兮不可歇。
会稽颂·其五
作者：诸葛兴
朝代：宋

书畀姒兮力沟洫，民奠居兮勤稼穑。降嬴刘兮言水利，嘉邺渠兮夸郑国。慨元光兮瓠子决，彼鄃封兮河之北。悼一言兮贻时害，诿天事兮非人力。昔越守兮得贤侯，虑远久兮为民谋。镜一湖兮陂万顷，备潴泄兮岁有秋。宁杀身兮利人，抑洙泗兮称仁。嗟后来兮私己，田吾湖兮寖湮。湖之复兮畴继，侯之心兮万世。酌清流兮撷兰芷，奉明荐兮非昵祀。
会稽颂·其五
作者：诸葛兴
朝代：宋

书畀姒兮力沟洫，民奠居兮勤稼穑。
降嬴刘兮言水利，嘉邺渠兮夸郑国。
慨元光兮瓠子决，彼鄃封兮河之北。
悼一言兮贻时害，诿天事兮非人力。
昔越守兮得贤侯，虑远久兮为民谋。
镜一湖兮陂万顷，备潴洩兮岁有秋。
宁杀身兮利人，抑洙泗兮称仁。
嗟后来兮私己，田吾湖兮寖湮。
湖之復兮畴继，侯之心兮万世。
酌清流兮撷兰芷，奉明荐兮非昵祀。
会稽颂·其六
作者：诸葛兴
朝代：宋
体裁：古风

典午西兮金谷辈，渡而东兮蔼多士。嘉内史兮屏浮华，淡物累兮颐天粹。升冶城兮遐想，友东山兮雅志。修禊事兮兰亭，觞曲水兮群英。追雩风兮涵泳，渺万化兮均平。纪清游兮感慨，剡形忘兮神诣。蔚翔凤兮一札，宝连城兮千祀。太傅起兮为苍生，扶晋鼎兮蹙苻秦。内史归兮乐山水，师万石兮饬子孙。出与处兮两贤，意易地兮皆然。
海边僧寺绝笔
作者：诸葛梦宇
朝代：宋
体裁：七言律诗

孤臣垂死愈心伤，捲土重来岂望还。万里海涛鸣战鼓，千年灵气结浮山。鱼龙亦解齐殊类，犬马谁教到此间。留得御风魂不散，直须号哭叩天关。
华阳山堂落成
作者：诸葛舜臣
朝代：宋

小筑菟裘石磴间，登临极望意苍然。
三更栗叶中峰雨，四月桃花一洞天。
时听茅君归碧落，恍闻玉女炼丹铅。
江湖万里尘埃远，留得深山一道泉。
华阳山堂落成
作者：诸葛舜臣
朝代：宋

小筑菟裘石磴间，登临极望意苍然。三更栗叶中峰雨，四月桃花一洞天。时听茅君归碧落，恍闻玉女鍊丹铅。江湖万里尘埃远，留得深山一道泉。
乞休得旨谢恩
作者：诸葛赓
朝代：宋

三疏陈情始放归，萧萧白发解朝衣。未营别业王官谷，先驾扁舟严子矶。视草龙螭犹眷恋，还家鸥鹭自光辉。老臣恩遇知何极，梦到天门觐紫薇。
乞休得旨谢恩
作者：诸葛赓
朝代：宋

三疏陈情始放归，萧萧白髪解朝衣。
未营别业王官谷，先驾扁舟严子矶。
视草龙螭犹眷恋，还家鸥鹭自光辉。
老臣恩遇知何极，梦到天门觐紫薇。
偈
作者：诸葛赓
朝代：宋
体裁：偈颂

上天下地极高深，幻化无踪何处寻。山静白云归洞口，水清明月落波心。
归休亭
作者：诸葛赓
朝代：宋

小筑危亭聚石淙，清溪环绕不通江。栽成傲骨梅千树，呼出栖云鹤一双。垂钓艇乘新涨水，摊书光借夕阳窗。勋名事事皆堪避，只有诗情未肯降。日影初升竹半篙，一天晴色读离骚。凭栏对客浮樽斝，隔水听人正桔槔。拂去梁尘饯乳燕，扫归松栗煮秋涛。柴门正对青青柳，浪说新诗欲拟陶。水国微茫境不凡，箨冠萝带芰荷衫。云归洞口鹿常卧，叶落巢门鸟自衔。采药道人过峭壁，汲泉童子下层岩。名山书卷封题处，多少烟霞护玉函。
归休亭·其一
作者：诸葛赓
朝代：宋
体裁：七言律诗

小筑危亭聚石淙，清溪环绕不通江。栽成傲骨梅千树，呼出栖云鹤一双。垂钓艇乘新涨水，摊书光借夕阳窗。勋名事事皆堪避，只有诗情未肯降。
归休亭·其三
作者：诸葛赓
朝代：宋
体裁：七言律诗

水国微茫境不凡，箨冠萝带芰荷衫。云归洞口鹿常卧，叶落巢门鸟自衔。采药道人过峭壁，汲泉童子下层岩。名山书卷封题处，多少烟霞护玉函。
归休亭·其二
作者：诸葛赓
朝代：宋
体裁：七言律诗

日影初升竹半篙，一天晴色读离骚。凭栏对客浮樽斝，隔水听人正桔槔。拂去梁尘饯乳燕，扫归松栗煮秋涛。柴门正对青青柳，浪说新诗欲拟陶。
秋日得王介甫书
作者：诸葛赓
朝代：宋

数亩池塘一小亭，从容书札户常扃。
闲开松菊花三径，时贮参苓酒一瓶。
望去春痕青到水，飞来鳬羽白连汀。
是谁日落吹长啸，犹有行人不忍听。
秋日得王介甫书
作者：诸葛赓
朝代：宋

数亩池塘一小亭，从容书札户常扃。闲开松菊花三径，时贮蔘苓酒一瓶。望去春痕青到水，飞来凫羽白连汀。是谁日落吹长啸，犹有行人不忍听。
青衣泉
作者：诸葛鉴
朝代：宋

地脉流香出翠微，不关传说是耶非。寒风隐隐鸣松涧，急溜潺潺泻石矶。此日无鸾飞碧落，当年有女著青衣。闲将陆羽茶经较，只载中泠一瓮归。
青衣泉
作者：诸葛鑑
朝代：宋

地脉流香出翠微，不关传说是耶非。
寒风隠隠鸣松涧，急溜潺潺泻石矶。
此日无鸾飞碧落，当年有女着青衣。
闲将陆羽茶经较，只载中泠一瓮归。
青玉案
作者：谈元范
朝代：宋

虾须帘上银钩小。筵内轻寒绕。红叶徵香侵语笑。金钗珠履，凤箫龟鼓，疑是蓬莱岛。萱堂日日春生貌。嫩绿休然鬓边好。赋得修龄应不少。年年长见，画梁双燕，楼外青袍草。
青玉案
作者：谈元范
朝代：宋
体裁：词

虾须帘上银钩小。
筵内轻寒绕。
红叶徵香侵语笑。
金钗珠履，凤萧龟鼓，疑是蓬莱岛。
萱堂日日春生貌。
嫩绿休然鬓边好。
赋得修龄应不少。
年年长见，画梁双燕，楼外青袍草。
青玉案·虾须帘上银钩小
作者：谈元范
朝代：宋

虾须帘上银钩小。
筵内轻寒绕。
红叶征香侵语笑。
金钗珠履，凤萧龟鼓，疑是蓬莱岛。
萱堂日日春生貌。
嫩绿休然鬓边好。
赋得修龄应不少。
年年长见，画梁双燕，楼外青袍草。
满庭芳
作者：谈羲仲
朝代：宋

星宿呈祥，溪山钟秀，凛然生此真贤。冰清玉润，还称岁寒天。正是梅梢酝雪，探江南，春信先传。庭轩爽，涓涓皎月，今夜十分圆。
开筵。称寿处，歌尘飞动，舞袖蹁跹。愿公与椿松，对阅天年。第恐宏才重望，不容暂吟醉苕川。龙光近，行看凤诏，来自日华边。
满庭芳
作者：谈羲仲
朝代：宋

星宿呈祥，溪山钟秀，果然生此真贤。冰清玉润，还称岁寒天。正是梅梢酝雪，探江南，春信先传。庭轩爽，涓涓皎月，今夜十分圆。开筵。称寿处，歌尘飞动，舞袖蹁跹。愿公与椿松，对阅天年。第恐宏才重望，不容暂吟醉苕川。龙光近，行看凤诏，来自日华边。
满庭芳·星宿呈祥
作者：谈羲仲
朝代：宋
体裁：词

星宿呈祥，溪山锺秀，凛然生此真贤。
冰清玉润，还称岁寒天。
正是梅梢酝雪，探江南，春信先傅。
庭轩爽，涓涓皎月，今夜十分圆。
开筵。
称寿处，歌尘飞动，舞袖蹁跹。
愿公与椿松，对阅天年。
第恐宏才重望，不容暂吟醉苕川。
龙光近，行看凤诏，来自日华边。
点绛唇·冰玉神人
作者：谈羲仲
朝代：宋
体裁：词

冰玉神人，岁寒时节迎初诞。照溪梅绽。秀岭孤松远。香雾氤氲，不放重帘卷。歌声缓。酒杯深劝。此会年年见。
句
作者：谌祜
朝代：宋

两表蜀天开日月，三军汉地出旌旗。王侯蚁穴青青草，鼓吹蛙庐焱焱镫。动地百年无桀蹠，后天一寿有颜曾。百年窗下棋千著，万事灯前酒一斟。白发古今天北极，黄华宇宙客西风。封浚九州尧舜禹，典刑万世契夔龙。陶写有时欣律熟，去来无著證炉芬。西风木叶吹秦晋，春雨桃华送古今。两水夹城飘近远，万山拥翠绿参差。不知元祐今何日，慨想儋翁过此时。为惜旧时慈母线，宁甘今夜隔帘霜。梦犹平昔醒来别，忆到儿童事转长。江山落日前朝梦，风雨黄华太古心。观空观化此凭栏，会合人间景一团。棋罢客随流水散，酒阑花带夕阳看。飞雨隔愁横笛后，残镫照梦落花前。诗到二南风化在，句流三谢语言工。中原一发天涯梦，元祐孤臣海外归。造物未尝私化外，英雄何事老隆中。看翻后夜月回照，梦忆前生地不同。天地浮萍云聚散，江山罨画月西东。地上断无秦世草，山中犹读汉时书。梦临水月心先觉，看到霜空幻亦稀。天开暝色云千里，雨洗秋空月十分。止水不留前世景，夕阳空照古人心。花閒笑语从云散，天下英雄岂陆沈。隔云烽火山河旧，列土旌旗雨露深。层城楼橹看如画，三镇军民梦解围。树带夕阳雅半集，藋寒秋浦雁初来。交游雨过三生梦，今古风前酒一杯。千帆过眼人何在，一笛穿云水自横。宫烛骊山酒未醒，妖星䁭䁭弄青荧。三朝伐叛知谋略，万国归心服典刑。梦游碧落风偏急，望断金精月正中。万壑松风天鼓吹，四围花月锦帘栊。风雨昼酣秦地阔，关河春梦楚云低。蕃汉盛衰霜叶梦，陈隋兴废露华秋。聚火有莲知佛性，衡门无雁见交情。一帆秋水渔歌远，半塔斜阳雁影高。邑自乱来新鼓角，屋从兵后尚蓬蒿。落雁景翻秋宇迥，乱雅啼带夕阳飞。蜀天过雨浮岚翠，汉地连云小麦黄。城上鸟乌知息战，陈前笳鼓缓归装。将军斗大黄金印，犹待先登缚鬼章。凤城色映红云见，龙衮香飘紫气浮。地势尊严今上国，天王明圣此中兴。弦管入春波面醉，云天开镜画中行。潮回海北风偏壮，秋满江南客未归。宫大阿房行日月，关通函谷混车书。雁寒景落三山月，骑俊神通万里城。帝城烟冷江沱在，郿坞金多社稷危。吴天北斗行宫在，汉节西风閒道归。雅翻汉月催黄发，雁断胡天想翠华。燕云海阔归鸿杳，蜀汉城荒戍马閒。汉殿落花龙衮弃，周原荒棘虎营新。短褐尚时吟杜曲，采芝何处问秦峰。晋墅风流棋局散，江东柱石酒壶倾。雁过大江风帖帖，雅啼荒树日悠悠。赤帜露光王汉地，锦帆波荡帝隋舟。楚草泽深陈胜在，秦瓜地旷邵平閒。天开汉统王巴蜀，云从秦繇起沛丰。向日不知今解老，他时应忆此何年。万国梦回秦月在，千年事过蜀云飞。六鳌倾侧动乾坤，国母巡荒护帝孙。北极星辰临草地，西风观阙卧花门。南极大明秋气迥，西风吹梦泰阶平。西风客老雄心在，泰古人稀侠骨香。梁有字题何岁月，藏无经在亦香镫。千山落木秋来客，两袖西风旦过僧。昨日共吟今是梦，少时轻别老翻愁。天教向老逢春在，诗且忘忧此命通。何事重来看明月，不堪垂老向西风。风雨黄花秋兴熟，江湖归路客愁轻。昨朝骨肉关情大，今日平安过望多。归来今夕岁云徂，且共平安酒一壶。浩劫定中逃得过，旧愁空外看来无。五更历转花红在，万里晴光草绿敷。一日又从头上过，百年多在梦中行。月明老树吟风鹤，露湿荒郊遍士枭。事去尚时寻败局，老来犹日读何书。术岂有灵能起死，梦从何处忍忘归。燕尚有情迎社到，蝶空无梦过时休。壮日尚曾云出岫，暮年偏怪海扬尘。紫微星奠三阶正，黄道天开万象新。梁燕未归花尚在，杜鹃有恨月常孤。此情消遣终难去，无路追寻岂是愚。天空日照阴霾伏，八表天开泰象同。禹甸草荒昏雾遍，汉宫花梦昼云酣。花柳晴光新态度，江湖春梦老英雄。日月任从愁里过，客尘常向静中参。归棹舞风鸥不下，愁笳吹月雁斜行。风雨低黄鹄，江湖老白鸥。歌舞从儿女，艰难忆父兄。塞云横蜀栈，胡马出巴陵。白发风前酒，黄花雨后镫。月满商山夜，风高汉殿秋。世情江水淡，心事海鸥知。巴云秋景薄，汉月夜光寒。克复归神主，多才自不难。玉花嘶徼外，翠辇过云中。社稷新亭涕，山河禹贡书。星辰天北户，汉沔国西门。马悲仙仗过，雁入海门斜。国被儒冠误，如今尚忍言。雪霜昏日月，盗贼满乾坤。昔谁醒中梦，今独梦中醒。万缘水上沤，百岁花前景。中年叹忧患，不及儿童岁。今儿机械多，反不如人意。月行虚空閒，月影印在水。月落影还无，一笑人閒世。地上有钱流，冥閒无半字。自作槁木看，静阅沧江流。江头春水多，汤汤今复古。不载落花回，只载斜阳去。胡笳明月夜，汉节秋风前。此士已骨朽，此名至今传。旧者今不见，今者旧不知。万古明月在，千山黄云飞。东郊独行冰玉时，江左诸贤王谢起。若以比花花或宜，自不矜持花亦耻。屈原离骚芳草遍，召南治世梅先见。皎如佩玉上清来，不敢班渠国风变。花今国在横浦南，看谁冰雪来同参。入南出南此时节，元祐名卿花底雪。骨香直到桑海翻，花尚永存香岂灭。茂陵秋草不如钱，老尽日光行宇宙。世言如花人薄命，谁识如花入卫霍。只今保塞愿称臣，鬓蝉夺却貂蝉勋。一声金殿玉阑干，一曲马嵬坡下土。夕阳空照古今愁，年年醉醒桃花雨。山花笑人人似醉，劝农文似天花坠。农今一杯回劝官，吏瘠民肥官有利。官休休，民休休，劝农文在墙壁头。官此日，民此日，官酒三行官事毕。黄叶枝头又早春，红花景里多明日。任翻河汉风北来，终是乾坤日东出。笳鼓宫商塞外归，似此殊勋古难匹。后来渭上朝正月，尚忆祁连冢中骨。后无关险无中士，大夜宜春狐昼舞。万户千门草绿深，芦叶捲吹红日暮。莫将黩武议前朝，今日人思此奇绝。失道原不在阴陵，放逐义帝知亡形。西风所过皆残灭，不据关险都彭城。霓裳风秋舞天半，舞到玉花飞石栈。三台四辅绕星垣，只一曲中知后患。风流天子悟转圜，不见蜀山横翠面。梨园曲谱韶音秘，响入马嵬花委地。开元不再宫不花，天街草绿西风起。
句
作者：谌祜
朝代：宋

后无关险无中士，大夜宜春狐昼舞。
万户千门草绿深。芦叶卷吹红日暮。
句·其一
作者：谌祜
朝代：宋

两表蜀天开日月，三军汉地出旌旗。
句·其一〇
作者：谌祜
朝代：宋

不知元佑今何日，慨想儋翁过此时。
句·其一〇九
作者：谌祜
朝代：宋

花今国在横浦南，看谁冰雪来同参。
入南出南此时节，元佑名卿花底雪。
骨香直到桑海翻，花尚永存香岂灭。
句·其一〇八
作者：谌祜
朝代：宋

屈原离骚芳草徧，召南治世梅先见。
皎如佩玉上清来，不敢班渠国风变。
句·其一〇四
作者：谌祜
朝代：宋

江头春水多，汤汤今復古。
不载落花回，只载斜阳去。
句·其一一四
作者：谌祜
朝代：宋

黄叶枝头又早春，红花景裏多明日。
任翻河汉风北来，终是干坤日东出。
句·其一七
作者：谌祜
朝代：宋

中原一髮天涯梦，元佑孤臣海外归。
句·其一百
作者：谌祜
朝代：宋
体裁：句

昔谁醒中梦，今独梦中醒。万缘水上沤，百岁花前景。
句·其一百一
作者：谌祜
朝代：宋
体裁：句

中年叹忧患，不及儿童岁。今儿机械多，反不如人意。
句·其一百七
作者：谌祜
朝代：宋
体裁：句

东郊独行冰玉时，江左诸贤王谢起。若以比花花或宜，自不矜持花亦耻。
句·其一百三
作者：谌祜
朝代：宋
体裁：句

地上有钱流，冥閒无半字。自作槁木看，静阅沧江流。
句·其一百九
作者：谌祜
朝代：宋
体裁：句

花今国在横浦南，看谁冰雪来同参。入南出南此时节，元祐名卿花底雪。骨香直到桑海翻，花尚永存香岂灭。
句·其一百二
作者：谌祜
朝代：宋
体裁：句

月行虚空閒，月影印在水。月落影还无，一笑人閒世。
句·其一百二十
作者：谌祜
朝代：宋
体裁：句

梨园曲谱韶音秘，响入马嵬花委地。开元不再宫不花，天街草绿西风起。
句·其一百五
作者：谌祜
朝代：宋
体裁：句

胡笳明月夜，汉节秋风前。此士已骨朽，此名至今传。
句·其一百八
作者：谌祜
朝代：宋
体裁：句

屈原离骚芳草遍，召南治世梅先见。皎如佩玉上清来，不敢班渠国风变。
句·其一百六
作者：谌祜
朝代：宋
体裁：句

旧者今不见，今者旧不知。万古明月在，千山黄云飞。
句·其一百十
作者：谌祜
朝代：宋
体裁：句

茂陵秋草不如钱，老尽日光行宇宙。
句·其一百十一
作者：谌祜
朝代：宋
体裁：句

世言如花人薄命，谁识如花入卫霍。只今保塞愿称臣，鬓蝉夺却貂蝉勋。
句·其一百十七
作者：谌祜
朝代：宋
体裁：句

莫将黩武议前朝，今日人思此奇绝。
句·其一百十三
作者：谌祜
朝代：宋
体裁：句

山花笑人人似醉，劝农文似天花坠。农今一杯回劝官，吏瘠民肥官有利。官休休，民休休，劝农文在墙壁头。官此日，民此日，官酒三行官事毕。
句·其一百十九
作者：谌祜
朝代：宋
体裁：句

霓裳风秋舞天半，舞到玉花飞石栈。三台四辅绕星垣，只一曲中知后患。风流天子悟转圜，不见蜀山横翠面。
句·其一百十二
作者：谌祜
朝代：宋
体裁：句

一声金殿玉阑干，一曲马嵬坡下土。夕阳空照古今愁，年年醉醒桃花雨。
句·其一百十五
作者：谌祜
朝代：宋
体裁：句

笳鼓宫商塞外归，似此殊勋古难匹。后来渭上朝正月，尚忆祁连冢中骨。
句·其一百十八
作者：谌祜
朝代：宋
体裁：句

失道原不在阴陵，放逐义帝知亡形。西风所过皆残灭，不据关险都彭城。
句·其一百十六
作者：谌祜
朝代：宋
体裁：句

后无关险无中士，大夜宜春狐昼舞。万户千门草绿深，芦叶捲吹红日暮。
句·其一百十四
作者：谌祜
朝代：宋
体裁：句

黄叶枝头又早春，红花景里多明日。任翻河汉风北来，终是乾坤日东出。
句·其一百四
作者：谌祜
朝代：宋
体裁：句

江头春水多，汤汤今复古。不载落花回，只载斜阳去。
句·其七
作者：谌祜
朝代：宋

陶写有时欣律熟，去来无着证鑪芬。
句·其七
作者：谌祜
朝代：宋

陶写有时欣律熟，去来无著證炉芬。
句·其七七
作者：谌祜
朝代：宋

燕尚有情迎社到，蜨空无梦过时休。
句·其七十
作者：谌祜
朝代：宋
体裁：句

昨朝骨肉关情大，今日平安过望多。
句·其七十一
作者：谌祜
朝代：宋
体裁：句

归来今夕岁云徂，且共平安酒一壶。浩劫定中逃得过，旧愁空外看来无。
句·其七十七
作者：谌祜
朝代：宋

燕尚有情迎社到，蝶空无梦过时休。
句·其七十三
作者：谌祜
朝代：宋
体裁：句

一日又从头上过，百年多在梦中行。
句·其七十九
作者：谌祜
朝代：宋
体裁：句

紫微星奠三阶正，黄道天开万象新。
句·其七十二
作者：谌祜
朝代：宋
体裁：句

五更历转花红在，万里晴光草绿敷。
句·其七十五
作者：谌祜
朝代：宋
体裁：句

事去尚时寻败局，老来犹日读何书。
句·其七十八
作者：谌祜
朝代：宋
体裁：句

壮日尚曾云出岫，暮年偏怪海扬尘。
句·其七十六
作者：谌祜
朝代：宋
体裁：句

术岂有灵能起死，梦从何处忍忘归。
句·其七十四
作者：谌祜
朝代：宋

月明老树吟风鹤，露湿荒郊遍士枭。
句·其七四
作者：谌祜
朝代：宋

月明老树吟风鹤，露湿荒郊徧士枭。
句·其三
作者：谌祜
朝代：宋

动地百年无桀跖，后天一寿有颜曾。
句·其三
作者：谌祜
朝代：宋

动地百年无桀蹠，后天一寿有颜曾。
句·其三十
作者：谌祜
朝代：宋
体裁：句

千帆过眼人何在，一笛穿云水自横。
句·其三十一
作者：谌祜
朝代：宋
体裁：句

宫烛骊山酒未醒，妖星䁭䁭弄青荧。三朝伐叛知谋略，万国归心服典刑。
句·其三十七
作者：谌祜
朝代：宋
体裁：句

一帆秋水渔歌远，半塔斜阳雁影高。
句·其三十三
作者：谌祜
朝代：宋
体裁：句

万壑松风天鼓吹，四围花月锦帘栊。
句·其三十九
作者：谌祜
朝代：宋
体裁：句

落雁景翻秋宇迥，乱雅啼带夕阳飞。
句·其三十二
作者：谌祜
朝代：宋
体裁：句

梦游碧落风偏急，望断金精月正中。
句·其三十五
作者：谌祜
朝代：宋
体裁：句

蕃汉盛衰霜叶梦，陈隋兴废露华秋。
句·其三十八
作者：谌祜
朝代：宋
体裁：句

邑自乱来新鼓角，屋从兵后尚蓬蒿。
句·其三十六
作者：谌祜
朝代：宋
体裁：句

聚火有莲知佛性，衡门无雁见交情。
句·其三四
作者：谌祜
朝代：宋
体裁：句

风雨昼酣秦地阔，关河春梦楚云低。
句·其九
作者：谌祜
朝代：宋

两水夹城飘近远，万山拥翠绿参差。
句·其九〇
作者：谌祜
朝代：宋

白髮风前酒，黄花雨后镫。
句·其九九
作者：谌祜
朝代：宋

国被儒冠误，如今尚忍言。
雪霜昏日月，盗贼满干坤。
句·其九十
作者：谌祜
朝代：宋

白发风前酒，黄花雨后镫。
句·其九十一
作者：谌祜
朝代：宋
体裁：句

月满商山夜，风高汉殿秋。
句·其九十七
作者：谌祜
朝代：宋
体裁：句

星辰天北户，汉沔国西门。
句·其九十三
作者：谌祜
朝代：宋
体裁：句

巴云秋景薄，汉月夜光寒。
句·其九十九
作者：谌祜
朝代：宋

国被儒冠误，如今尚忍言。雪霜昏日月，盗贼满乾坤。
句·其九十二
作者：谌祜
朝代：宋
体裁：句

世情江水淡，心事海鸥知。
句·其九十五
作者：谌祜
朝代：宋
体裁：句

玉花嘶徼外，翠辇过云中。
句·其九十八
作者：谌祜
朝代：宋
体裁：句

马悲仙仗过，雁入海门斜。
句·其九十六
作者：谌祜
朝代：宋
体裁：句

社稷新亭涕，山河禹贡书。
句·其九十四
作者：谌祜
朝代：宋

克复归神主，多才自不难。
句·其九四
作者：谌祜
朝代：宋

克復归神主，多才自不难。
句·其二
作者：谌祜
朝代：宋

王侯蚁穴青青草，鼓吹蛙庐焱焱镫。
句·其二
作者：谌祜
朝代：宋

王侯螘穴青青草，鼓吹蛙庐焱焱镫。
句·其二十
作者：谌祜
朝代：宋
体裁：句

天地浮萍云聚散，江山罨画月西东。
句·其二十一
作者：谌祜
朝代：宋
体裁：句

地上断无秦世草，山中犹读汉时书。
句·其二十七
作者：谌祜
朝代：宋
体裁：句

层城楼橹看如画，三镇军民梦解围。
句·其二十三
作者：谌祜
朝代：宋
体裁：句

天开暝色云千里，雨洗秋空月十分。
句·其二十九
作者：谌祜
朝代：宋
体裁：句

交游雨过三生梦，今古风前酒一杯。
句·其二十二
作者：谌祜
朝代：宋
体裁：句

梦临水月心先觉，看到霜空幻亦稀。
句·其二十五
作者：谌祜
朝代：宋
体裁：句

花閒笑语从云散，天下英雄岂陆沈。
句·其二十八
作者：谌祜
朝代：宋
体裁：句

树带夕阳雅半集，藋寒秋浦雁初来。
句·其二十六
作者：谌祜
朝代：宋
体裁：句

隔云烽火山河旧，列土旌旗雨露深。
句·其二四
作者：谌祜
朝代：宋
体裁：句

止水不留前世景，夕阳空照古人心。
句·其五
作者：谌祜
朝代：宋

白发古今天北极，黄华宇宙客西风。
句·其五
作者：谌祜
朝代：宋

白髮古今天北极，黄华宇宙客西风。
句·其五〇
作者：谌祜
朝代：宋

雅翻汉月催黄髮，雁断胡天想翠华。
句·其五三
作者：谌祜
朝代：宋

短褐尚时吟杜曲，采芝何处问秦峯。
句·其五十
作者：谌祜
朝代：宋

雅翻汉月催黄发，雁断胡天想翠华。
句·其五十一
作者：谌祜
朝代：宋
体裁：句

燕云海阔归鸿杳，蜀汉城荒戍马閒。
句·其五十七
作者：谌祜
朝代：宋
体裁：句

楚草泽深陈胜在，秦瓜地旷邵平閒。
句·其五十三
作者：谌祜
朝代：宋

短褐尚时吟杜曲，采芝何处问秦峰。
句·其五十九
作者：谌祜
朝代：宋
体裁：句

向日不知今解老，他时应忆此何年。
句·其五十二
作者：谌祜
朝代：宋
体裁：句

汉殿落花龙衮弃，周原荒棘虎营新。
句·其五十五
作者：谌祜
朝代：宋
体裁：句

雁过大江风帖帖，雅啼荒树日悠悠。
句·其五十八
作者：谌祜
朝代：宋
体裁：句

天开汉统王巴蜀，云从秦繇起沛丰。
句·其五十六
作者：谌祜
朝代：宋
体裁：句

赤帜露光王汉地，锦帆波荡帝隋舟。
句·其五四
作者：谌祜
朝代：宋
体裁：句

晋墅风流棋局散，江东柱石酒壶倾。
句·其八
作者：谌祜
朝代：宋

西风木叶吹秦晋，春雨桃华送古今。
句·其八三
作者：谌祜
朝代：宋

禹甸草荒昏雾徧，汉宫花梦昼云酣。
句·其八五
作者：谌祜
朝代：宋

日月任从愁裏过，客尘常向静中参。
句·其八十
作者：谌祜
朝代：宋
体裁：句

梁燕未归花尚在，杜鹃有恨月常孤。
句·其八十一
作者：谌祜
朝代：宋
体裁：句

此情消遣终难去，无路追寻岂是愚。
句·其八十七
作者：谌祜
朝代：宋
体裁：句

风雨低黄鹄，江湖老白鸥。
句·其八十三
作者：谌祜
朝代：宋

禹甸草荒昏雾遍，汉宫花梦昼云酣。
句·其八十九
作者：谌祜
朝代：宋
体裁：句

塞云横蜀栈，胡马出巴陵。
句·其八十二
作者：谌祜
朝代：宋
体裁：句

天空日照阴霾伏，八表天开泰象同。
句·其八十五
作者：谌祜
朝代：宋

日月任从愁里过，客尘常向静中参。
句·其八十八
作者：谌祜
朝代：宋
体裁：句

歌舞从儿女，艰难忆父兄。
句·其八十六
作者：谌祜
朝代：宋
体裁：句

归棹舞风鸥不下，愁笳吹月雁斜行。
句·其八四
作者：谌祜
朝代：宋
体裁：句

花柳晴光新态度，江湖春梦老英雄。
句·其六
作者：谌祜
朝代：宋

封浚九州尧舜禹，典刑万世契夔龙。
句·其六一
作者：谌祜
朝代：宋

六鳌倾侧动干坤，国母巡荒护帝孙。
北极星辰临草地，西风观阙卧花门。
句·其六十
作者：谌祜
朝代：宋
体裁：句

万国梦回秦月在，千年事过蜀云飞。
句·其六十一
作者：谌祜
朝代：宋

六鳌倾侧动乾坤，国母巡荒护帝孙。北极星辰临草地，西风观阙卧花门。
句·其六十七
作者：谌祜
朝代：宋
体裁：句

天教向老逢春在，诗且忘忧此命通。
句·其六十三
作者：谌祜
朝代：宋
体裁：句

西风客老雄心在，泰古人稀侠骨香。
句·其六十九
作者：谌祜
朝代：宋
体裁：句

风雨黄花秋兴熟，江湖归路客愁轻。
句·其六十二
作者：谌祜
朝代：宋
体裁：句

南极大明秋气迥，西风吹梦泰阶平。
句·其六十五
作者：谌祜
朝代：宋
体裁：句

千山落木秋来客，两袖西风旦过僧。
句·其六十八
作者：谌祜
朝代：宋
体裁：句

何事重来看明月，不堪垂老向西风。
句·其六十六
作者：谌祜
朝代：宋
体裁：句

昨日共吟今是梦，少时轻别老翻愁。
句·其六四
作者：谌祜
朝代：宋
体裁：句

梁有字题何岁月，藏无经在亦香镫。
句·其十
作者：谌祜
朝代：宋

不知元祐今何日，慨想儋翁过此时。
句·其十一
作者：谌祜
朝代：宋
体裁：句

为惜旧时慈母线，宁甘今夜隔帘霜。
句·其十七
作者：谌祜
朝代：宋

中原一发天涯梦，元祐孤臣海外归。
句·其十三
作者：谌祜
朝代：宋
体裁：句

江山落日前朝梦，风雨黄华太古心。
句·其十九
作者：谌祜
朝代：宋
体裁：句

看翻后夜月回照，梦忆前生地不同。
句·其十二
作者：谌祜
朝代：宋
体裁：句

梦犹平昔醒来别，忆到儿童事转长。
句·其十五
作者：谌祜
朝代：宋
体裁：句

飞雨隔愁横笛后，残镫照梦落花前。
句·其十八
作者：谌祜
朝代：宋
体裁：句

造物未尝私化外，英雄何事老隆中。
句·其十六
作者：谌祜
朝代：宋
体裁：句

诗到二南风化在，句流三谢语言工。
句·其十四
作者：谌祜
朝代：宋
体裁：句

观空观化此凭栏，会合人间景一团。棋罢客随流水散，酒阑花带夕阳看。
句·其四
作者：谌祜
朝代：宋

百年窗下棋千着，万事灯前酒一斟。
句·其四
作者：谌祜
朝代：宋

百年窗下棋千著，万事灯前酒一斟。
句·其四十
作者：谌祜
朝代：宋
体裁：句

蜀天过雨浮岚翠，汉地连云小麦黄。
句·其四十一
作者：谌祜
朝代：宋
体裁：句

城上鸟乌知息战，陈前笳鼓缓归装。将军斗大黄金印，犹待先登缚鬼章。
句·其四十七
作者：谌祜
朝代：宋
体裁：句

雁寒景落三山月，骑俊神通万里城。
句·其四十三
作者：谌祜
朝代：宋
体裁：句

地势尊严今上国，天王明圣此中兴。
句·其四十九
作者：谌祜
朝代：宋
体裁：句

吴天北斗行宫在，汉节西风閒道归。
句·其四十二
作者：谌祜
朝代：宋
体裁：句

凤城色映红云见，龙衮香飘紫气浮。
句·其四十五
作者：谌祜
朝代：宋
体裁：句

潮回海北风偏壮，秋满江南客未归。
句·其四十八
作者：谌祜
朝代：宋
体裁：句

帝城烟冷江沱在，郿坞金多社稷危。
句·其四十六
作者：谌祜
朝代：宋
体裁：句

宫大阿房行日月，关通函谷混车书。
句·其四四
作者：谌祜
朝代：宋
体裁：句

弦管入春波面醉，云天开镜画中行。
句
作者：谢中
朝代：宋

十年太守桐江郡，万首新诗陆放翁。
句
作者：谢举廉
朝代：宋

万里一时开骥足，百年今始破天荒。秋风鲙鲈丝，霜月持蟹螯。
句·其一
作者：谢举廉
朝代：宋

万里一时开骥足，百年今始破天荒。
句·其二
作者：谢举廉
朝代：宋

秋风鲙鲈丝，霜月持蟹螯。
戏题指纹斗牛图
作者：谢举廉
朝代：宋
体裁：古风

左者前其角，右者后其足。浼君双指螺，战此两觳觫。草长水远日悠悠，不向桑间自在休。蜗头尚可屠蛮触，壁上从今斗二牛。
浴日亭
作者：谢举廉
朝代：宋
体裁：五言绝句

煌煌太阳精，浴以沧溟水。光润无纤滓，畏爱从此始。
西捷口号
作者：谢举廉
朝代：宋

圣明陛下如先帝，辟国谋臣似召公。不遣毛嫱嫔漠北，只将魏尚守云中。百年境土逡巡复，万里窠巢指顾空。今日版图非昔日，玉关西有岭名葱。
西捷口号
作者：谢举廉
朝代：宋

圣明陛下如先帝，闢国谋臣似召公。
不遣毛嫱嫔漠北，只将魏尚守云中。
百年境土逡巡復，万里窠巢指顾空。
今日版图非昔日，玉关西有岭名葱。
买舟过双塔夜阻风舟中有作
作者：谢伋
朝代：宋

高阁临流双塔寺，扁舟舣岸一帆风。
夜潮迷浦难安枕，昼雨翻江只闭篷。
人境行时虽甚逆，我身着处本来空。
明朝乍喜团栾话，应忘波涛汹涌中。
买舟过双塔夜阻风舟中有作
作者：谢伋
朝代：宋

高阁临流双塔寺，扁舟舣岸一帆风。夜潮迷浦难安枕，昼雨翻江只闭篷。人境行时虽甚逆，我身著处本来空。明朝乍喜团栾话，应忘波涛汹涌中。
伋再和史君前诗末章闻已再乞宫祠伋居在远郊不获同州人致挽留之词復用前韵
作者：谢伋
朝代：宋
体裁：七言律诗

追锋未下玺书催，鼎味调和欠尔梅。太守印章常懒佩，神仙官府要同陪。赤城霞起楼居见，紫逻云深吏引来。岂羡蓬莱新日月，莫教寓士奉离杯。
元夕日承再示梅韵佳作过形褒借辄尔继和自兹当绝笔矣
作者：谢伋
朝代：宋
体裁：七言律诗

别来无奈岁时催，渴想声猷但指梅。六逸溪头难角逐，七贤林下曷追陪。忘怀不觉老将至，揣分争如归去来。况值元宵增感慨，十年耳冷听倾杯。
同季父游东掖能仁寺
作者：谢伋
朝代：宋
体裁：七言律诗

两寺从分有白莲，人瞻东掖旧承天。重寻贵主布金地，共饮神僧卓锡泉。阮叔林閒携伴侣，支郎社内许留连。欲迎瑞相还龛去，香火灵山古佛前。
和李士举过仙都徐氏山居·其一
作者：谢伋
朝代：宋

{𥫗场}节光华远，轺车那得闲。
咨询元自急，省敛亦相关。
去住存高咏，晴阴对好山。
深惭縻郡绂，仙境不同攀。
和李士举过仙都徐氏山居·其一
作者：谢伋
朝代：宋

■节光华远，轺车那得闲。咨询元自急，省敛亦相关。去住存高咏，晴阴对好山。深惭縻郡绂，仙境不同攀。
和李士举过仙都徐氏山居·其二
作者：谢伋
朝代：宋

绕耄倪扶杖小童闲，绕舍清溪碧水环。
争看赤帷仍避传，静无桴鼓爱青山。
和李士举过仙都徐氏山居·其二
作者：谢伋
朝代：宋

耄倪扶杖小童闲，绕舍清溪碧水环。争看赤帷仍避传，静无桴鼓爱青山。
国清愚谷禅师索更好堂诗
作者：谢伋
朝代：宋

丹梯宁复倦扶筇，闻说青山又改容。下界已同三绝寺，上方仍对妙高峰。聊须小憩窗前榻，莫虑遥闻斋后钟。脚力已穷犹应接，兹时目力更难供。
国清愚谷禅师索更好堂诗
作者：谢伋
朝代：宋

丹梯宁復倦扶筇，闻说青山又改容。
下界已同三绝寺，上方仍对妙高峰。
聊须小憩窗前榻，莫虑遥闻斋后钟。
脚力已穷犹应接，兹时目力更难供。
天台李公孟长官出示桐柏观百丈坑玉兰且索赋诗继以一本分惠又复见督勉为之赋
作者：谢伋
朝代：宋

桐柏古福地，琼台上侵星。仙人种玉处，瑶草犹亭亭。羽人纫作佩，瑞露濯芳馨。悬崖百丈坑，九畴诗得经。真境有谁何，守护烦六丁。长官仙李氏，不畏兹山灵。河阳无数花，叶蕊衒紫青。受此贞洁姿，不露凡卉形。命彼轻举者，窃取岩中扃。封植入笼槛，罗列旁轩屏。结根失所托，摧残日飘零。揖我求我言，矢诗当见听。草木遂其性，民物自安宁。君其毋求奇，采掇庶可停。兰玉近取譬，何用专阶庭。人观尽白眼，莫遣下青冥。
天台李公孟长官出示桐柏观百丈坑玉兰且索赋诗继以一本分惠又復见督勉为之赋
作者：谢伋
朝代：宋

桐柏古福地，琼台上侵星。
仙人种玉处，瑶草犹亭亭。
羽人纫作佩，瑞露濯芳馨。
悬崖百丈坑，九畴诗得经。
真境有谁何，守护烦六丁。
长官仙李氏，不畏兹山灵。
河阳无数花，叶蕊衒紫青。
受此贞洁姿，不露凡卉形。
命彼轻举者，窃取岩中扃。
封植入笼槛，罗列旁轩屏。
结根失所託，摧残日飘零。
揖我求我言，矢诗当见听。
草木遂其性，民物自安宁。
君其毋求奇，采掇庶可停。
兰玉近取譬，何用专阶庭。
人观尽白眼，莫遣下青冥。
奉酬洪景伯
作者：谢伋
朝代：宋
体裁：七言律诗

屏居常恨造门疏，觌面真如得异书。昔年丹笔勘阁本，此日海邦题坐舆。幸接好音闻正始，岂惟妙句突黄初。道山学士来车骑，还使林僧识佩鱼。
妙庭观二首
作者：谢伋
朝代：宋

萧萧六辔天边路，云竹风松正岁寒。欲洗衰颜换凡骨，应须九转大还丹。云軿一去远难追，丹鼎埋光固不疑。承露仙人辞汉后，几重深杳隔瑶池。
妙庭观二首·其一
作者：谢伋
朝代：宋
体裁：七言绝句

萧萧六辔天边路，云竹风松正岁寒。欲洗衰颜换凡骨，应须九转大还丹。
妙庭观二首·其二
作者：谢伋
朝代：宋
体裁：七言绝句

云軿一去远难追，丹鼎埋光固不疑。承露仙人辞汉后，几重深杳隔瑶池。
子忱崇道吏部寄书问讯并寄药物适当风雨夕长句代谢
作者：谢伋
朝代：宋
体裁：七言律诗

数閒破屋压崔嵬，经月何人共酒杯。入耳了无门外事，关心惟访药中材。一山秋色连云暗，半夜风声夹雨来。欲向天台招贺监，未应容易拔船开。
寄曾使君
作者：谢伋
朝代：宋
体裁：七言律诗

江色城霞气象新，中兴岳牧用诗人。争趋画戟高门地，窃伏荒山涨海濒。敢望车鱼延传舍，先持笺简具州民。猿惊鹤讶知吾意，欲醉双岩堂上春。
怀天台
作者：谢伋
朝代：宋
体裁：七言律诗

有妹有弟奉亲慈，我因官事独此縻。涛江身隔一万里，永日心思十二时。恋豆岂能劳远驾，临流端欲赋清诗。故山尚有茅茨旧，端策何须更拂龟。
恭谒台岳桐柏观纪事
作者：谢伋
朝代：宋

拜恩散号在兹地，乘兴真游驾小车。拥笏朝真香火罢，虚明庭院静无哗。按图默记金声赋，意气直欲登仙槎。龙渊三井液膏乳，琼台双阙飞云霞。玉堂珠阁不可到，山灵勒回因念差。金壶龙检世已远，五千漆字犹堪誇。如今丹笔已漫漶，风日暴炙元无遮。元公丰碑压千柱，择木小隶湮尘沙。丈人巾屦青松下，道士瓯蚁随倾茶。谓予读敕见陈请，州帖次第来幽遐。了知君心弃符竹，不敢复献旌节花。我今便欲老岩谷，亦不求枣大如瓜。洗心脱然去尘累，不慕盛丽并纷华。黄衣青藜或可遇，愿授竹简观聱牙。人生信是行乐耳，岂复自慁同池蛙。兹行已占平生胜，后来游观宁复加。清兴不极尚忘返，长天日暮空咨嗟。
恭谒台岳桐柏观纪事
作者：谢伋
朝代：宋

拜恩散号在兹地，乘兴真游驾小车。
拥笏朝真香火罢，虚明庭院静无譁。
按图默记金声赋，意气直欲登仙槎。
龙渊三井液膏乳，琼台双阙飞云霞。
玉堂珠阁不可到，山灵勒回因念差。
金壶龙检世已远，五千漆字犹堪夸。
如今丹笔已漫漶，风日暴炙元无遮。
元公丰碑压千柱，择木小隶湮尘沙。
丈人巾屦青松下，道士瓯蚁随倾茶。
谓予读敕见陈请，州帖次第来幽遐。
了知君心弃符竹，不敢復献旌节花。
我今便欲老岩谷，亦不求枣大如瓜。
洗心脱然去尘累，不慕盛丽并纷华。
黄衣青藜或可遇，愿授竹简观聱牙。
人生信是行乐耳，岂復自慁同池蛙。
兹行已占平生胜，后来游观宁復加。
清兴不极尚忘返，长天日暮空咨嗟。
恭谒灵康祠下二首
作者：谢伋
朝代：宋

婺女光分邻土壤，赤城标建绝纷埃。丛祠祗事无终古，灵迹相传有自来。屋上飞烟梧鼎熟，水边迎棹度船回。大神如在匪徼福，但欲乞灵消祸灾。生求同志论心事，没耸邦人福祸间。吏奉敕书跻旧典，庙长血食配崇山。刲羊刺豕来村社，鼓瑟吹笙出市阛。报祭丰年更晴日，稻粳充羡老农閒。
恭谒灵康祠下二首·其一
作者：谢伋
朝代：宋
体裁：七言律诗

婺女光分邻土壤，赤城标建绝纷埃。丛祠祗事无终古，灵迹相传有自来。屋上飞烟梧鼎熟，水边迎棹度船回。大神如在匪徼福，但欲乞灵消祸灾。
恭谒灵康祠下二首·其二
作者：谢伋
朝代：宋

生求同志论心事，没耸邦人福祸间。
吏奉敕书跻旧典，庙长血食配崇山。
刲羊刺豕来村社，鼓瑟吹笙出市阛。
报祭丰年更晴日，稻秔充羡老农閒。
恭谒灵康祠下二首·其二
作者：谢伋
朝代：宋

生求同志论心事，没耸邦人福祸间。吏奉敕书跻旧典，庙长血食配崇山。刲羊刺豕来村社，鼓瑟吹笙出市阛。报祭丰年更晴日，稻粳充羡老农閒。
曾谹父使君招客双岩堂
作者：谢伋
朝代：宋
体裁：七言律诗

云篆长悬纪岁年，凤池人去政声传。风流继踵今诗伯，物色分留到绮筵。南国甘棠有琪树，平居大屋尚修椽。使君小试扶颠手，高义仍闻过昔贤。
某昨日赴景伯通判正字宴集坐间使君郎中有诗问讯末章仍及今日湖上之约辄次严韵
作者：谢伋
朝代：宋

巾车入郭解愁颜，着我群贤俎豆间。
小队出郊还许从，清诗首唱讵容攀。
溪风杜守吟秋浦，云月韦侯夸盛山。
何似赤城遗暑湿，东湖尽醉碧筒弯。
某昨日赴景伯通判正字宴集坐间使君郎中有诗问讯末章仍及今日湖上之约辄次严韵
作者：谢伋
朝代：宋

巾车入郭解愁颜，著我群贤俎豆间。小队出郊还许从，清诗首唱讵容攀。溪风杜守吟秋浦，云月韦侯誇盛山。何似赤城遗暑湿，东湖尽醉碧筒弯。
洪景伯正字分绣阁
作者：谢伋
朝代：宋

层屋周遭列岫围，碧滋红彩眩晴晖。境中一段明绫出，望外千春碎缕归。叠嶂分留女娲练，飞流不杂卫文衣。主人亦是登临客，凤阁明年咏紫薇。
洪景伯正字分绣阁
作者：谢伋
朝代：宋

层屋周遭列岫围，碧滋红彩眩晴晖。
境中一段明绫出，望外千春碎缕归。
迭嶂分留女娲练，飞流不杂卫文衣。
主人亦是登临客，凤阁明年咏紫薇。
滴滴泉
作者：谢伋
朝代：宋
体裁：五言绝句

滴沥来无尽，秋声杂水声。纵观深省后，一酌更心清。
灵岩寂庵辩才师有罗汉树一株移自台岳託根木香架下颇妨成长因寄沈水香往易之
作者：谢伋
朝代：宋
体裁：古风

台岳石为梁，苔滑水湍激。应真所游处，林杪飞杖锡。遂令山木閒，变现如所历。扶疏冠琪玉，不受霜雪滴。当其含蕊时，知状曾目击。端如尊者相，相呈咸可觌。掌合貌甚恭，头光不加幂。升高真蹑虚，集菀聊憩寂。枝栖过三宿，神通渺难测。不于下成蹊，俗眼何曾识。四皓共木奴，大槐荫土国。孰非梦幻閒，昧者徒自惑。况此方广徒，衲身岂人力。我有一瓣香，敬为千百亿。漂摇风雨中，此地何偪仄。向来专一丘，不受山庭勒。盘踞来药寮，使我亲封植。清泉堪晚漱，甘露充朝食。埽除有浮屠，高下宜降陟。稽首达声闻，应供毋难色。
绍兴甲寅正月至吴文叟山庄
作者：谢伋
朝代：宋

学士奔波方绕枝，隐者盘旋能避时。萦纡三径襄枳棘，庇荫万木藏茅茨。常时理棹去城远，先世卜筑无人知。高山为屏开锦绣，清泉可鉴堆琉璃。主人好德乡党敬，宾客来游邻里窥。有田千亩何所羡，遗子一经常自期。莫向清流歌考槃，须知好爵徒尔縻。驱羊拾芥不难取，濯缨洗耳应复思。
绍兴甲寅正月至吴文叟山庄
作者：谢伋
朝代：宋

学士奔波方绕枝，隠者盘旋能避时。
萦纡三径襄枳棘，庇荫万木藏茅茨。
常时理棹去城远，先世卜筑无人知。
高山为屏开锦绣，清泉可鑑堆琉璃。
主人好德乡党敬，宾客来游邻里窥。
有田千亩何所羡，遗子一经常自期。
莫向清流歌考槃，须知好爵徒尔縻。
驱羊拾芥不难取，濯缨洗耳应復思。
药寮候洪景伯
作者：谢伋
朝代：宋

十日元无两日晴，小园幽事最关情。早披鹤氅看云出，晚踏渔舟趁月明。夜雨洗来修竹净，晓风吹入瘦松清。野亭花径缘君埽，袅袅秋声动旆旌。
药寮候洪景伯
作者：谢伋
朝代：宋

十日元无两日晴，小园幽事最关情。
早披鹤氅看云出，晚踏渔舟趁月明。
夜雨洗来修竹浄，晓风吹入瘦松清。
野亭花径缘君埽，袅袅秋声动旆旌。
过护国广恩寺
作者：谢伋
朝代：宋
体裁：七言绝句

地隔三江云水深，那知帝子启山林。咸京筑馆今谁主，白昼松风哀怨音。
过晁使君子莫园有感
作者：谢伋
朝代：宋

一丘膴膴占冈原，夐隔尘寰息世喧。墙屋朅来营胜地，篮舆不复羡高轩。当年松菊渊明宅，此日蓬蒿仲蔚园。奠冢成泥有遗爱，怀人谁为雪沈冤。
过晁使君子莫园有感
作者：谢伋
朝代：宋

一丘膴膴占冈原，夐隔尘寰息世喧。
墙屋朅来营胜地，篮舆不復羡高轩。
当年松菊渊明宅，此日蓬蒿仲蔚园。
奠冢成泥有遗爱，怀人谁为雪沈冤。
送司马季思通守沿檄天台二首
作者：谢伋
朝代：宋

静听天台事，兹行毋惮劳。水和青屿出，霞起赤城高。佛寺炊乌饭，仙宫压白醪。奉符须少缓，处处可游遨。灵石山头路，君应访药寮。竹阴千个密，松色数章乔。季弟方从政，孤僧伴采樵。为言心已往，不待楚词招。
送司马季思通守沿檄天台二首·其一
作者：谢伋
朝代：宋
体裁：五言律诗

静听天台事，兹行毋惮劳。水和青屿出，霞起赤城高。佛寺炊乌饭，仙宫压白醪。奉符须少缓，处处可游遨。
送司马季思通守沿檄天台二首·其二
作者：谢伋
朝代：宋

灵石山头路，君应访药寮。竹阴千个密，松色数章乔。季弟方从政，孤僧伴采樵。为言心已往，不待楚词招。
送司马季思通守沿檄天台二首·其二
作者：谢伋
朝代：宋

灵石山头路，君应访药寮。
竹阴千箇密，松色数章乔。
季弟方从政，孤僧伴采樵。
为言心已往，不待楚词招。
送孙仲举徽猷罢郡造朝
作者：谢伋
朝代：宋

四月维夏天未暑，天台居民逃室处。
城中屦贵巷陌喧，城外号奴去村墅。
老癃扶杖少者趋，夫弃禾麻妇投杼。
肩随足蹑似同谋，色沮声低咸偶语。
使君高车挽不止，谁其嗣之保闾里。
攀辕卧辙岂留行，遮道填门宁足恃。
三江阻隔江水深，莫使江头有船舣。
我闻此语良足听，呼使来前陈本始。
吾州使君能静治，千里无虞安狱市。
澄之不清扰不浊，尽道使君心似水。
昔襦不足今袴余，良药千金补疮痏。
黄屋近驻钱塘城，愿说政平并讼理。
从今更借二三年，增秩赐金书用玺。
我言此语尔未思，有大于此尔何知。
入为三公自故事，天台美称公是宜。
德泽但可施一州，润及九里宁独私。
携持却看祖道盛，送车百两多旌麾。
争先劝饮接殷勤，玉酒湛湛皆盈巵。
使君千觞亦未醉，更听小儒前致词。
嗟予待次七闽郡，法式规模知吏师。
忘年屈势待我厚，岁月易得今再期。
送公去郡情更恶，人送作郡知何时。
送孙仲举徽猷罢郡造朝
作者：谢伋
朝代：宋

四月维夏天未暑，天台居民逃室处。城中屦贵巷陌喧，城外号奴去村墅。老癃扶杖少者趋，夫弃禾麻妇投杼。肩随足蹑似同谋，色沮声低咸偶语。使君高车挽不止，谁其嗣之保闾里。攀辕卧辙岂留行，遮道填门宁足恃。三江阻隔江水深，莫使江头有船舣。我闻此语良足听，呼使来前陈本始。吾州使君能静治，千里无虞安狱市。澄之不清扰不浊，尽道使君心似水。昔襦不足今裤馀，良药千金补疮痏。黄屋近驻钱塘城，愿说政平并讼理。从今更借二三年，增秩赐金书用玺。我言此语尔未思，有大于此尔何知。入为三公自故事，天台美称公是宜。德泽但可施一州，润及九里宁独私。携持却看祖道盛，送车百两多旌麾。争先劝饮接殷勤，玉酒湛湛皆盈卮。使君千觞亦未醉，更听小儒前致词。嗟予待次七闽郡，法式规模知吏师。忘年屈势待我厚，岁月易得今再期。送公去郡情更恶，人送作郡知何时。
陪内翰尚书丈同到官梅亭会有他期先去情见乎辞
作者：谢伋
朝代：宋

岁云暮矣物华催，江城风光着野梅。
东阁诗成将付与，南枝花发许追陪。
混冰落素应难久，姑雪欺春不并来。
谁为商量开细细，早教玉树映金杯。
陪内翰尚书丈同到官梅亭会有他期先去情见乎辞
作者：谢伋
朝代：宋

岁云暮矣物华催，江城风光著野梅。东阁诗成将付与，南枝花发许追陪。混冰落素应难久，姑雪欺春不并来。谁为商量开细细，早教玉树映金杯。
题瑞岩惺惺石
作者：谢伋
朝代：宋

宁复露棱角，明心不受欺。千年谁可转，空照是宗师。
题瑞岩惺惺石
作者：谢伋
朝代：宋

宁復露棱角，明心不受欺。
千年谁可转，空照是宗师。
句
作者：谢伯初
朝代：宋

多情未老已白发，野思到春如乱云。园林换叶梅初熟，池馆无人燕学飞。
句·其一
作者：谢伯初
朝代：宋

多情未老已白发，野思到春如乱云。
句·其一
作者：谢伯初
朝代：宋

多情未老已白髪，野思到春如乱云。
句·其二
作者：谢伯初
朝代：宋

园林换叶梅初熟，池馆无人燕学飞。
存目·其一
作者：谢伯初
朝代：宋

诗题：原无诗题。
存目·其三
作者：谢伯初
朝代：宋

出处：宋阮阅《诗话总龟》前集卷一三引《古今诗话》。
寄欧阳永叔谪夷陵
作者：谢伯初
朝代：宋
体裁：七言排律

江流无险似瞿塘，满峡猿声断旅肠。万里可堪入谪宦，经年应合鬓成霜。长官衫色江波绿，学士文华蜀锦张。异域化为儒雅俗，远民争识校雠郎。才如梦得多为累，情似安仁久悼亡。下国难留金马客，新诗传与竹枝娘。典辞悬待修青史，谏草当来集皂囊。莫谓明时暂迁谪，便将缨足濯沧浪。
许昌公宇书怀呈欧阳永叔韩子华王介甫
作者：谢伯初
朝代：宋
体裁：七言律诗

十年趋竞浪求营，因得闲曹减宦情。乱种黄花看野景，旋移高竹听秋声。驱驰贱事犹干禄，约勒清狂为近名。早晚持竿钓鲈鳜，双溪烟雨一舟横。
句
作者：谢僎
朝代：宋

何时锁钥入吾手，尽发天仓赈世穷。
忆君王·依依宫柳拂宫墙
作者：谢克家
朝代：宋

依依宫柳拂宫墙，楼殿无人春昼长。燕子归来依旧忙。忆君王，月破黄昏人断肠。
忆君王·忆王孙·依依宫柳拂宫墙
作者：谢克家
朝代：宋
体裁：词

依依宫柳拂宫墙。楼殿无人春昼长。燕子归来依旧忙。忆君王。月破黄昏人断肠。
句
作者：谢公定
朝代：宋

一官如马小，众眼似衫青。
龙兴仁王佛舍纳凉联句十六韵
作者：谢公定
朝代：宋

诗见李薦二。
慈航寺
作者：谢兴
朝代：宋

渺渺烟波一钓舟，几行归雁白苹洲。
郭熙眼力今谁健，写出江天烟雨秋。
慈航寺
作者：谢兴
朝代：宋

渺渺烟波一钓舟，几行归雁白蘋洲。郭熙眼力今谁健，写出江天烟雨秋。
句
作者：谢凤
朝代：宋

两袖清风蓬岛路，一襟明月海天秋。
游黄山
作者：谢凤
朝代：宋

历览岧峣接斗牛，岩排云树翠阴稠。风生药臼清香远，日照丹岩紫气浮。仙乐有声闻昼夜，灵泉无火沸春秋。犹多奇绝应难到，聊写新诗纪胜游。
游黄山
作者：谢凤
朝代：宋

历览岧嶤接斗牛，岩排云树翠阴稠。
风生药臼清香远，日照丹岩紫气浮。
仙乐有声闻昼夜，灵泉无火沸春秋。
犹多奇绝应难到，聊写新诗纪胜游。
建炎丞相成国吕忠穆公退老堂
作者：谢升俊
朝代：宋

当年直奋渭滨渔，远业端为万世图。戡乱功犹存社稷，爱闲身已到江湖。竹间便好开三径，池外何妨架一区。从此标名为退老，时将杖屦许谁俱。再造功成不自居，玉墀长见咏归欤。青山流水看无厌，燠馆凉台兴有馀。天子时时思旧德，苍生日日傒新除。黑头便上锋车去，遥想槐庭席正虚。
建炎丞相成国吕忠穆公退老堂·其一
作者：谢升俊
朝代：宋
体裁：七言律诗

当年直奋渭滨渔，远业端为万世图。戡乱功犹存社稷，爱闲身已到江湖。竹间便好开三径，池外何妨架一区。从此标名为退老，时将杖屦许谁俱。
建炎丞相成国吕忠穆公退老堂·其二
作者：谢升俊
朝代：宋

再造功成不自居，玉墀长见咏归欤。
青山流水看无厌，燠馆凉台兴有余。
天子时时思旧德，苍生日日傒新除。
黑头便上锋车去，遥想槐庭席正虚。
建炎丞相成国吕忠穆公退老堂·其二
作者：谢升俊
朝代：宋

再造功成不自居，玉墀长见咏归欤。青山流水看无厌，燠馆凉台兴有馀。天子时时思旧德，苍生日日傒新除。黑头便上锋车去，遥想槐庭席正虚。
句
作者：谢卿材
朝代：宋

东倾壶柄双流水，西阚瓯唇四别峰。
黄龙洞
作者：谢图南
朝代：宋
体裁：七言绝句

山水盘桓天地中，几多异事出仙宫。玉龙嘶断黄龙现，剑气曾凌上大空。
题冲佑观
作者：谢塈
朝代：宋

一线天回得顺流，几家修竹满岩幽。
转头已失来时路，过眼犹怜水上舟。
仙事渺茫姑勿论，客情萧散故迟留。
试寻怀玉山人传，更有承平好识不。
题冲佑观
作者：谢塈
朝代：宋

一线天回得顺流，几家脩竹满岩幽。转头已失来时路，过眼犹怜水上舟。仙事渺茫姑勿论，客情萧散故迟留。试寻怀玉山人传，更有承平好识不。
赠陈常翁
作者：谢天民
朝代：宋

一经教子足三冬，议论孤高有孟公。学到内融多乐地，心无外慕自春风。我惭言偃弦歌化，君在周公礼乐中。三百三千烦指示，许谁蹊径一源通。
赠陈常翁
作者：谢天民
朝代：宋

一经教子足三冬，议论孤高有孟公。
学到内融多乐地，心无外慕自春风。
我惭言偃絃歌化，君在周公礼乐中。
三百三千烦指示，许谁蹊径一源通。
次兄奕修群玉山留题韵
作者：谢奕信
朝代：宋
体裁：七言绝句

碧玉参差绕崛奇，来登胜概喜忘疲。人传唾玉添芳润，二十年前刺史为。
群玉山留题
作者：谢奕修
朝代：宋
体裁：七言绝句

天竺呼猿未当奇，化工锼剔亦应疲。漫山尽是玲珑玉，却笑名园以假为。
次兄奕修群玉山留题韵并序
作者：谢奕奎
朝代：宋
体裁：七言绝句

喜登群玉访幽奇，步步琼瑶力不疲。拂拭棠阴留石刻，天然仙境岂人为。
跋刘敏叔画杨诚斋先生探梅图
作者：谢子强
朝代：宋

雪裏梅花共月明，梅边杖屦一般清。
江南此景人寂寞，抚卷悠然幽兴生。
跋刘敏叔画杨诚斋先生探梅图
作者：谢子强
朝代：宋

雪里梅花共月明，梅边杖屦一般清。江南此景人寂寞，抚卷悠然幽兴生。
三眠柳·其一
作者：谢子才
朝代：宋

万丝缫绿费春工，斜倚阑干枕晓风。两被流莺惊梦觉，依前睡趁海棠红。
三眠柳·其一
作者：谢子才
朝代：宋

万丝缫绿费春工，斜倚阑干枕晓风。
两被流鶑惊梦觉，依前睡趁海棠红。
松
作者：谢子才
朝代：宋
体裁：七言绝句

壮节无双独占春，灵根谁肯混凡尘。有时雷雨掀天地，疑是苍龙独奋身。
苍梧即事
作者：谢孚
朝代：宋

近岸江声急，孤舟下杳冥。
峡泉飞暴雨，滩石走羣星。
水有潇湘色，猿同巴蜀听。
令人思舜德，一望九疑青。
苍梧即事
作者：谢孚
朝代：宋

近岸江声急，孤舟下杳冥。峡泉飞暴雨，滩石走群星。水有潇湘色，猿同巴蜀听。令人思舜德，一望九疑青。
世居亭
作者：谢安之
朝代：宋

后皇来何从，顿此八纮网。神皋尘冥冥，冠盖争勇往。研桑到白首，塞屋犹怏怏。云何石南牧，上印归州党。虚装绝桂海，借石压轻桨。清风肃炎涨，心事映莽沆。一朝入吴门，几载耀庭幌。取廉报常丰，溢作百世享。英英玉华姿，宛有郁林象。开轩函位置，得地甫寻丈。何以诏云仍，世居如此榜。
世居亭
作者：谢安之
朝代：宋

后皇来何从，顿此八纮网。
神皋尘冥冥，冠盖争勇往。
研桑到白首，塞屋犹怏怏。
云何石南牧，上印归州党。
虚装绝桂海，借石压轻桨。
清风肃炎涨，心事映莽沆。
一朝入吴门，几载耀庭幌。
取廉报常丰，溢作百世享。
英英玉华姿，宛有鬰林象。
开轩函位置，得地甫寻丈。
何以诏云仍，世居如此榜。
次韵智伯寄茶报酒三斗
作者：谢安国
朝代：宋

欢伯风流可解忧，疑君此外更何求。
拣芽投我真抛却，不是诗人薛许州。
素曲送酒
作者：谢安国
朝代：宋

帘外春风正落梅，须求狂药解愁回。
烦君玉指轻拢捻，慢拨死灰送一杯。
素曲送酒
作者：谢安国
朝代：宋

帘外春风正落梅，须求狂药解愁回。烦君玉指轻拢撚，慢拨死灰送一杯。
云根书院作
作者：谢安时
朝代：宋

结屋傍云根，溪山似陆浑。钓舟藏荻渚，吟径入花村。竹月尽满壁，松风时款门。静中元有物，浩气塞乾坤。
云根书院作
作者：谢安时
朝代：宋

结屋傍云根，溪山似陆浑。
钓舟藏荻渚，吟径入花村。
竹月尽满壁，松风时款门。
静中元有物，浩气塞干坤。
九日登屏山
作者：谢尧仁
朝代：宋

有约携壶九日游，扶筇选胜豁双眸。
天空晴送羣峰翠，野旷寒生落木愁。
浊酒故饶狂士态，黄花羞插老人头。
凭高不管风吹帽，坐破屏山一色秋。
九日登屏山
作者：谢尧仁
朝代：宋

有约携壶九日游，扶筇选胜豁双眸。天空晴送群峰翠，野旷寒生落木愁。浊酒故饶狂士态，黄花羞插老人头。凭高不管风吹帽，坐破屏山一色秋。
句
作者：谢尧仁
朝代：宋

半夜鬼神朝水府，五更鼓角动扬州。
咏芍药
作者：谢尧仁
朝代：宋
体裁：古风

花蓓大如拳，花面或径尺。紫者栖紫鸾，黄者浴黄鹄。或似扶桑枝，推上一轮赤。或似玻璃盆，稍久擎无力。又有似平叔，爱矜素粉白。又有似蜀人，喜染天水碧。或似包绿锦，未放丹砂折。或似浴青囊，未放沉麝发。应须和露剪，莫使见日色。广陵精神全，免笑花无骨。
荷花
作者：谢尧仁
朝代：宋
体裁：古风

奇奇水上花，湛湛花下水。花得水扶持，水因花富贵。当中既植藕，四畔还种苇。自然秋风生，便有江湖意。
酴醿
作者：谢尧仁
朝代：宋
体裁：古风

下腾赤蛟身，上抽碧龙头。千枝蟠一盖，一盖簪万毬。花要带月看，香要和露收。一点落衣袂，经月气未休。一点入酿瓮，经岁味尚留。
上丁守
作者：谢履
朝代：宋
体裁：五言绝句

闽岭天南表，清源第一州。朝廷推重镇，师帅得贤侯。
句
作者：谢履
朝代：宋

近日莲峰净，春风石笋抽。凭高直接青云势，览胜双瞻碧玉颜。
句·其一
作者：谢履
朝代：宋

近日莲峰净，春风石笋抽。
句·其二
作者：谢履
朝代：宋

凭高直接青云势，览胜双瞻碧玉颜。
泉南歌
作者：谢履
朝代：宋

泉州人稠山谷瘠，虽欲就耕无处辟。州南有海浩无穷，每岁造舟通异域。
诗一首
作者：谢履
朝代：宋
体裁：五言绝句

蛇冈蹑龟背，虾屿据龙头。岸隔诸蕃国，江通百粤舟。
大涤洞天留题
作者：谢岳甫
朝代：宋

朝乘云气上蓬莱，九锁仙峰翠作堆。可惜洞天闲日月，人生能得几回来。天然奇石耸云端，下浸龙泓一掬寒。静听潺湲眠未得，不妨乘月依阑干。
大涤洞天留题·其一
作者：谢岳甫
朝代：宋
体裁：七言绝句

朝乘云气上蓬莱，九锁仙峰翠作堆。可惜洞天闲日月，人生能得几回来。
大涤洞天留题·其三
作者：谢岳甫
朝代：宋

入山细问山中事，绀宇琼居八百年。
五洞潜通谁缩地，一峰突起解擎天。
眼前去马来牛债，梦裏骖鸾跨鹄缘。
却羡黄冠无一事，卧听箫吹落云边。
大涤洞天留题·其三
作者：谢岳甫
朝代：宋

入山细问山中事，绀宇琼居八百年。五洞潜通谁缩地，一峰突起解擎天。眼前去马来牛债，梦里骖鸾跨鹄缘。却羡黄冠无一事，卧听箫吹落云边。
大涤洞天留题·其二
作者：谢岳甫
朝代：宋
体裁：七言绝句

天然奇石耸云端，下浸龙泓一掬寒。静听潺湲眠未得，不妨乘月依阑干。
句
作者：谢希孟
朝代：宋

为花虽可期，论德亦终鲜。句牵主人衣，一步行不得。薰薰麝脐烈，灼灼猩血殷。树既摧为薪，花亦落为尘。艳阳一何好，零落千载冤。盗者得其便，掉头笑且歌。卞子真赏季，庄生梦还怯。
句
作者：谢希孟
朝代：宋

薰薰麝脐烈。灼灼猩血殷。
句·其一
作者：谢希孟
朝代：宋

为花虽可期，论德亦终鲜。
句·其七
作者：谢希孟
朝代：宋

卞子真赏季，庄生梦还怯。
句·其三
作者：谢希孟
朝代：宋

熏熏麝脐烈，灼灼猩血殷。
句·其三
作者：谢希孟
朝代：宋

薰薰麝脐烈，灼灼猩血殷。
句·其二
作者：谢希孟
朝代：宋

句牵主人衣，一步行不得。
句·其五
作者：谢希孟
朝代：宋

艳阳一何好，零落千载冤。
句·其五
作者：谢希孟
朝代：宋

艷阳一何好，零落千载冤。
句·其六
作者：谢希孟
朝代：宋

盗者得其便，掉头笑且歌。
句·其四
作者：谢希孟
朝代：宋

树既摧为薪，花亦落为尘。
咏芍药
作者：谢希孟
朝代：宋

好是一时艳，本无千岁期。所以谑相赠，载之在声诗。
咏芍药
作者：谢希孟
朝代：宋

好是一时艷，本无千岁期。
所以谑相赠，载之在声诗。
樱桃
作者：谢希孟
朝代：宋

穀雨樱桃落，薰风柳带斜。
舜弦新曲在，休唱后庭花。
樱桃
作者：谢希孟
朝代：宋

谷雨樱桃落，熏风柳带斜。
舜弦新曲在，休唱后庭花。
樱桃
作者：谢希孟
朝代：宋

谷雨樱桃落，薰风柳带斜。舜弦新曲在，休唱后庭花。
缝衣诗
作者：谢幼睿
朝代：宋
体裁：七言律诗

懒向妆台理晓妆，为郎独自制衣裳。金针入处心俱痛，素线牵时恨共长。霜户敢辞纤手冷，芸窗思贴弱肌香。缝成不怪无鸿雁，赢得宵来覆妾床。
子猷访戴图
作者：谢幼谦
朝代：宋
体裁：七言绝句

溪山雪夜本清奇，底事扁舟只凭归。谁识去来皆兴耳，归时更好似来时。
酴唫
作者：谢幼谦
朝代：宋
体裁：七言绝句

香雪支离半坠风，柔条无奈不成丛。阿蛮如许风流骨，打困秋千细雨中。
留题骊山
作者：谢彦
朝代：宋

自愧尘容去复来，骊山顶上看崔嵬。谁人得向长安道，曾浴莲汤十二回。
留题骊山
作者：谢彦
朝代：宋

自愧尘容去復来，骊山顶上看崔嵬。
谁人得向长安道，曾浴莲汤十二回。
送程给事知越州
作者：谢忱
朝代：宋

垂髫骑竹戏江滨，束发区区走路尘。忆别稽山无去梦，乐闻鉴水欲归人。棹歌停楫千诗送，帆影乘风百尺伸。行矣东南寄滋重，越民远尔待颁春。
送程给事知越州
作者：谢忱
朝代：宋

垂髫骑竹戏江滨，束髮区区走路尘。
忆别稽山无去梦，乐闻鑑水欲归人。
棹歌停檝千诗送，帆影乘风百尺伸。
行矣东南寄滋重，越民远尔待颁春。
送程给事知越州
作者：谢惇
朝代：宋

夕郎暂去赤墀班，宠佩藩符出汉关。
江国正逢鲈味美，里闾先着锦衣还。
赏追贺监湖边月，醉陟秦王瓮畔山。
万壑千岩常在眼，诗情应喜讼庭闲。
送程给事知越州
作者：谢惇
朝代：宋

夕郎暂去赤墀班，宠佩藩符出汉关。江国正逢鲈味美，里闾先著锦衣还。赏追贺监湖边月，醉陟秦王瓮畔山。万壑千岩常在眼，诗情应喜讼庭闲。
送程给事知越州
作者：谢慥
朝代：宋

越山岝㟯凌苍穹，北山独秀夸卧龙。
集贤学士辞青琐，高牙新拥千骑雄。
昼看卧龙峰，夕隠蓬莱宫。
双旌倒影射日红，心闲不厌来山中。
排虚屏障环四封，翠积琉璃千万重。
乍见烟霞西復东，倏听海鼓鸣冬冬。
照湖一望光悠溶，寒波百里秋瞳眬。
茂林修竹交青葱，峥嵘楼阁疑天通。
使君况復气摩空，高吟万字才不穷。
醉倒犹索黄金钟，下笔凛凛生清风。
幸当圣世民俗丰，莫惜樽俎频雍容。
但忧政成被追锋，白云幽鸟不得长相从。
送程给事知越州
作者：谢慥
朝代：宋

越山岝㟯凌苍穹，北山独秀誇卧龙。集贤学士辞青琐，高牙新拥千骑雄。昼看卧龙峰，夕隐蓬莱宫。双旌倒影射日红，心闲不厌来山中。排虚屏障环四封，翠积琉璃千万重。乍见烟霞西复东，倏听海鼓鸣鼕鼕。照湖一望光悠溶，寒波百里秋瞳眬。茂林修竹交青葱，峥嵘楼阁疑天通。使君况复气摩空，高吟万字才不穷。醉倒犹索黄金钟，下笔凛凛生清风。幸当圣世民俗丰，莫惜樽俎频雍容。但忧政成被追锋，白云幽鸟不得长相从。
绝句
作者：谢慧卿
朝代：宋
体裁：七言绝句

寻得桃源可学仙，丹书唯恐凤飞传。雨收峰顶云归洞，风到池塘月满天。
忆少年·寒食
作者：谢懋
朝代：宋
体裁：词

池塘绿遍，王孙芳草，依依斜日。游丝捲晴昼，系东风无力。蝶趁幽香蜂酿蜜。秋千外、卧红堆碧。心情费消遣，更梨花寒食。
忆少年·池塘绿遍
作者：谢懋
朝代：宋
体裁：词

池塘绿遍，王孙芳草，依依斜日。游丝卷晴昼，系东风无力。蝶趁幽香蜂酿蜜。秋千外、卧红堆碧。心情费消遣，更梨花寒食。
忆少年（寒食）
作者：谢懋
朝代：宋

池塘绿遍，王孙芳草，依依斜日。游丝卷晴昼，系东风无力。蝶趁幽香峰酿密。秋千外、卧红堆碧。心情费消遣，更梨花寒食。
念奴娇 其一 中秋呈徐叔至
作者：谢懋
朝代：宋

霁天湛碧。正新凉风露，冰壶清彻。河汉无声光练练，涌出银蟾孤绝。岩桂香飘，井梧影转，冷浸官袍洁。西厢往事，一帘清梦凄切。肠断楚峡云归，尊前无绪，知有愁如发。此夕常娥应也恨，冷落琼楼金阙。禁漏迢迢，边鸿杳杳，幽意凭谁决。阑干星斗，落梅三弄初阕。